
Tėvynei I8I2 m. 


Von der baltischen See, die mein Lied erzog, 

Rauscht mir trostend ein Laut seliger Vorwelt zu. 

Wo an den Būumen des Lebens 

Einst ein besser Geschlecht gewvohnt. — 

Und die Gėtter des Hains flohen zum Freundesvolk. 

Wo dein blėulicher Strom, Njemen, durch Walder fleuscht 
Lebt verklungen ihr Name 

Noch im Lied, was die Hirtin singt. 


Rhesa 

IŽANGA 


' „Kuršių Užmaris yra tiek įstabus, jog pama- 
tyti jį verta lygiai kaip Ispaniją ar Italiją“. 
(Wilh. v. Humboldt). 

Noriu pridėti, kad panašiai pasakys kiekvienas, kam teko pamatyti 
šį stebėtiną pasaulį. Čia lyg miniatiūroje yra suglausta visa nuostabioji 
gamtos kūryba: žavėjantis amžinosios gyvybės apyregiai ir bauginanti 
dykumos ir mirties vienuma. Šį nepaprastą senosios lietuvių žemės 
kampelį yra tyrę visa eilė garsiųjų mokslavyrių, jį yra apdainavę poetai. 
Deja, tai buvo svetimieji, kurie vien mokslo šviesos ieškodami pasi- 
šventę rausliojo mūsų protėvių senkapius ir dėl įkvėpimo mynė gyvųjų 
užmirštus baltuosius dykumų kalnus. Vien tikrieji tos žemės vaikai, 
prispausti sunkiųjų amžių sluoksnio, pamiršo savo tėvų palikimą. 

Pasinaudodamas šviesios atminties prof. Ad. Bezzenbergerio, Fr. 
Tetznerio, Joh. Voigto, Hess v. Wichdorfo, A. Zwecko ir kt. kūriniais, 
parinkęs iš Kalvaičio „Pr. Liet. Dainos“ kai kada tame krašte dainuotų 
dainelių bei papildęs savo tenai patirtais įspūdžiais, skubomis susta- 
čiau šį leidinėlį, norėdamas su šiuo Lietuvai naujai atrastu kampeliu 
supažindinti plačiausią visuomenę. Pažinkim gražiąją savo žemę. 

Pirmoji laida, 1923 m. AUTORIUS 

* 

Jau keturiolikti metai, kaip ši kūygelė pirmąjį kartą pasirodė. 
Kokias po tokio laikotarpio pataisas ar korektūras būtina padaryti? 
"Tik palinkėti kiekvienam kuo skubiau savąją Saharą aplankyti, nes 
Sahara visuomet liks ta pati ir jai laikas neribotas, tuo tarpu kai mes 
ne visą laiką liksime tie patys, o ir su laiku mums tenka skubėti. Per 
visą tą laiką kartkartėmis, lankydamas šį atilsio ir atsigavimo rezervatą, 
stebiu, kad ir Sahara nestovi vietoje: stebiu, kaip kalnų kopos kasmet 
vis toliau į mares. brenda, kaip prieš 14 metų dar tik garbanomis 
drėgnesnėse vietose tebežaliavę krūmokšliai šiandien yra jau dailiais 
jaunais gojeliais išaugę, kaip vis labiau nyksta prieš kelioliką metų 
gausingai randamos retenybių liekanos ir kaip metai iš metų pradeda 
atkusti, didėti ir praturtėti, moderniškomis vasarvietėmis virsti buvę 
vargo žvejų kaimeliai ir kaip vis skaitlingesniais būreliais šią pasakų 
šalį pradeda surasti jos tikrųjų savininkų palikuonių vaikai ir gaivi- 
nančioj nepriklausomybės rasoj vėl pradeda lyg iš numirusių keltis 
šio kraštelio vardas, kurs, anot Rėzos, jau tik piemenėlės dainoje be- 
buvo minimas ir kaip į tą savo numylėtą žemę pradeda grįžti jos gojų 
dievai, kurie ilgus amžius išbuvo pas sau draugingas gentis išsidanginę. 

Ši antroji laida išeina su viltimi, kad jai bus lemta susilaukti, kada 
prisikėlusioj Rėzos tėviškėj vėl lakštingala krūmuose giesmeles giedos, 
kaimenė vėl ateis šaltinyj atsigerti, karveliai vėl burkuos svetingoj lie- 
pelėj ir pagerbti senelių kaulai vėl pavasarį pajus. 

Antroji laida, 1937 metais. AUTORIUS 


Pryšakinės kopos 


NUGRIMZDĘS KAIMAS 


Šišion, keleivi, žiūrėkis naikinimo ranką! 
Keleri metai pirm to čia sodnai žydėjo, 
grįčiose dori kaimiečiai ramiai sau gyveno, 
kaime, kurs nuo miško lig jūros kranto sau m 
O dabar ką matai? Vien tyrą tyrlaukio smėlį... 
Kur ramus kaimas, kur gi sodnai pražydę? 
Ak, iš liūdnos akies vien ašara krinta! 
Ar matai tu ten pušį ir menką bakūžę, 
paremtą, idant neparvirstų? Tatai visa, 
samanomis apaugę, kas nuo praeities beliko. 
Už miško staigiai riogso lengvų smilčių kalnas, 
ant plačių dirvų ir eglių viršūnių iškilęs. 
Ūždami rinkosi vėjai atkalnės kalvoje smėlį, 
ir užtraukė juo mišką, vargingo kaimo ūksmelę. 
Jokia jau kliūtis kalno nevaržo dar slinkti; 
tvenkinius, sodnus ir grįčias, galingas, viską prarijo. 
Pamiškėj, senų aržuolų ūksmėj, šlamėsyj 
kaimo „bažnyčia stovėjo, senuolių šventybė, 
dorų žmonių kapais kapeliais apsupta. 
Va, jos viršūnė tekyšo, vakaropi paraudus! 
Įsmuko bažnytėlė. Beje, tik indai išgelbėta 
ir šventasai altorius. Salos gi dori žmonės 
su tuo, kas jiems pavyko prieš kalną išgelbėti, 
į kitus kaimus bėgo naujų grįčių statytis. 
Sūnaičiui liūdnai sako sūnus, kas atsitiko: 
baltuoja vien vietelė ta, kur tėvai gyveno, 
giliai įsmukę jų kaulai pavasario nebjunta. 
Lakštingala nebgieda jiems krūmuose giesmelių, 
kaimenė nebateina šaltinyj atsigerti, 
karveliai neburkuoja svetingoje liepelėj... 
Bet aš šios liūdnos tėviškės mylėti nenustosiu. 
Kiekvieną medį, kuris žuvo, širdyje nešiosiu! 
esu gimęs, be jokio rūpesnio bėgiojęs 
po sodną, paprūdėj, po tėvo, motinos akimis. 
Čia ilsis jie, kurie mane aname gyvenime tebemyjli. 


Rhesa, M. Biržiškos vertimas 


SVEIKINIMAS IŠ DYKUMOS 


Pėdsakai 


Nežinau, ar daug liko plačiojoje Lietuvoje tokių, kurie dar ne- 
matė savo Saharos? Norėčiau, kad nė vieno nebūtų, bet bijau, kad 
labai daug dar yra. Visiems, visiems tokiems karščiausi 1 
kvietimai iš Saharos! 

Kas yra Sahara? Nėra dar tokių liežuvių jai apsakyti, nei tokių 
dažų jai atvaizduoti. Kai kada, gal būt, septintąją pasaulio kūrimo 
dieną, Kūrėjų Kūrėjas, švęsdamas Sabath ir besigėrėdamas savo 
darbo savaitės vaisiais, dieviškame įkvėpime pamėgino vieną ekstra 
meno kūrinėlį sukurti. Sau pasigėrėti ir Žemei papuošti. Ir sukūrė 
Jis Neringą iš saulės, vandenų ir smilčių. Iš brilianto, akvamarino ir 
aukso. Tą poilsio valandos kūrinį Jis padėjo tokioje vietoje, kur sau- 
sumos skiriasi nuo vandenų ir kur atsiskiria Dangus nuo Žemės. Čia, 
kur nuo pasaulio pradžios pradėjo, pagal Kūrėjo valią, gyventi, dau- 
gintis ir pripildyti Žemę. 

Dieviškasis paveikslas, amžinas ir nesenstantis, kaip ir jo didysis 
Kūrėjas, tebesilaiko iki šiai dienai kaip naujas visame savo spalvų bei 
varsų skaistume, ir kadangi Kūrėjui taip pasimėgo, — laikysis ligi 

pasaulių pabaigos. Taigi, laiko Saharą aplankyti ir jos grožio atsigėrėti 
dar yra pakankamai. Vis dėlto mano širdingiausi linkėjimai — kad 
kiekvienas pasiskubintų, nes Sahara visuomet liks ta pati ir jai laikas 
neribotas, tuo tarpu kai mes ne visą laiką būsime tokie pat, o ir su 
laiku mums tenka skubėti... 

Dykuma šaukia. Dykuma į save traukia, ir kas joje sykį buvo — 
vėl bus. Dykumoje yra kažkas labai artimai giminingo su žmogaus 
siela. Jau vien tai, kad čia niekuomet nenusibosta ir niekados nesi- 
jauti vienas, nors čia ištisas dienas gyvo žmogaus nematytum. Kar- 
tais Čia sutiksi svetimų, kalbančių nesuprantamais liežuviais Žmonių. 
Kartais nuo didžiojo kelio pasigirsta lietuviška daina. Bet jie visi pra- 
eina ir nutyla, ir, tartum laivui per okeaną nuplaukus, vėl visos žymės 
išsilygina. Sahara „pasilieka savo dieviname tyrume žmogaus kojos 
nepaženklinta. 

Visų daiktų Kūrėjas buvo didis architektas ir menininkas.. Mūsų 
planetą jis nušlifavo apskritu kamuoliu, idealiai nupoliravo vandenų 
paviršių, o parinktose vietose ypatingai gausiai uždėjo spalvų, varsų 
ir tonų. Auštant, saulei tekant, dienojant, vakarėjant ir per ištisą naktį 
čia amžinai keičiasi stebuklingojo dailės kūrinio dažai. Bet norėčiau 
nupasakoti tas dienas, kada viskas, viskas pamėlynuoja. Ir visas dan- 
gus, ir iš abiejų šalių vandenys, ir oras, ir visa kas danguj, ore, žemėj 
ir jūrose marėse sužydi vienu žibutės žiedu. Sako, kad tai atsitinka, 
kai Apveizdos akis Jo kūriniuose atsispindi. Gal dėl to ir daugumos 
lietuvių akys yra žydrios? Gal dėl to ir pamario namų langai, ir lan- 
ginės, ir durys, ir pastogių ornamentai taip gausūs žydriai mėly- 
nomis spalvomis? Gana, kad ta viską gaubiančioji mėlynė labai veikia 
nuotaiką. Tokiomis dienomis nenori nieko jausti, nes viską junti, 
nenori nieko klausytis, nes viską girdi; nenori niekuo domėtis, nes 
viskas aišku, ir nesinori niekur eiti, nes visur esi ir viskas yra Čia pat. 
Nusijuoksi — pamąstysi, vien tik mėlyna akyse, danguj ir aplinkui. 


SAHAROS GIES T 


Ilis audi Ai SS 


Saharos giesmė Foto Krauskopfo 


"Yra trys pamatiniai elementai, kuriuose glūdi raktas į didžiąsias 
paslaptis. Tai dangus, vandenynai ir dykumos. Bet pirmasis mums 
per aukštas, antrasis per gilus. Tik šis trečiasis mums prieinamiausias 
ir mūsų sielai artimiausias elementas. Jei dangaus sustyrusiose erd- 
vėse gyvatą primena viliugingasis žvaigždžių bliksėjimas, vandenyne 
— bangų judėjimas ir ošimas, tai dykumoje ir pati žemė, ir oras, ir 
visa, kas yra ore, ant žemės ir žemėje, gyvena ir kalba savotiška, bet 
sielai suprantama ir artima kalba. Sahara gieda. 

Kas buvo Saharoje vėjuotą dieną, kada kopkalniai, lyg milžiniški 
sniego pusnynai visu plotu rūksta, įsiklausęs galėjo girdėti tolimą, 
pro vėjo ošimą prasiveržiantį žvangėjimą. Tas prigirdimas žvangėji- 
mas toliau besiklausant virsta, rodos, didžios minios tolimu giedoji- 
mu, lydimu iš jūrių pusės šimto perkūnų griausmo. Tai didingasis 
Aleliuja visų daiktų Kūrėjui, giedamas miriadų baltutėlių smėlio 

dulkių, galingiesiems elementams — bangoms ir vėjui akomponuo- 
jant. Niekas tos giesmės dar nėra užrašęs. Į jokias gaidas ji netelpa. 
Jokia kompozicija jos nepajėgė imituoti. Tai Saharos giesmė. 

Gieda vandenų gelmės ir dangaus firmamentai, bet suprantamiau- 
siai ir žmogaus balsui artimiausiai gieda dykuma. Giedančių kopų 
stebuklą daugelyje Arabijos vietų užtiko anglų mokslinės ekspedici- 
jos vadas Bertramas Thomas. Neaprašoma ir stebinanti yra giesmė, 
kurią dykumos karts nuo karto gieda. Giesmė ypatingai skamba nak- 
čiai artėjant. Ta giesmė primena dejonę, kylančią iš neapsakomai 
tylios erdvės. Kartais ji panaši į arfos aidus, kartais į tolumoje gau- 
džiantį būgnų bildėjimą. 

Pagarsėjusi savo giesmėmis yra Kalifornijos dykuma prie Meksi- 
kos sienos. Apie tas kopas yra susidariusi savotiška legenda. Meksi- 
konai pasakoja, kad ten dykumoje yra nugrimzdęs vienuolynas ir 
kasdien, kada bažnyčių varpai Angelas Dievo skambina, ima giedoti 
smiltys ir jų giesmė girdima labai toli. Iš kitų pasaulio kraštų keleiviai 
taip pat parneša žinių, kad visur, kur smėlis supustytas kopomis, 
girdisi giedantys balsai. Pietų Afrikoje esama smėlio, kurs tikrai juo- 
kiasi. Iš Čili vienas inžinierius praneša, kad ten jis užtiko smėlio lau- 
kus, iš kurių plinta nuolatinis suokimas. Afrikos Saharoje, ypatingai 
jos vakarinėje dalyje, galima girdėti garsus, panašius į raudojimą ir 
dejonę. Panašų giedančių smilčių fenomeną keleiviai yra pastebėję 
Libijos tyruose. Žinomos yra staugiančiosios kopos Havajų salyno 
Kauia saloje. Nevados valstijoje, Amerikoje, yra smilčių dykumos, 
kur amžinai girdisi panašus į telefono vielų grojimas; Nevados gie- 
dančias kopas galima girdėti per 10 kilometrų. Apie Tibeto dykumos 
grojimą čiabuviai pasakoja, kad dykumos aukštumose gyveną maži 
nykštukai žmonės, kurie nepaprastai smagiai praleidžią laiką. Jie ruo- 
šią tokias iškilmes, kokių pakalnių gyventojai nei įsivaizduoti negalį. 
Ypatingai graži esanti tų nykštukų šokių muzika, kai jų kunigaikščiai 
vestuves kelią. Tuomet ištisas dienas ir naktis iš Tibeto šiaurės esą 
girdimi tos stebuklingos muzikos aidai. 

Sykį Kašmiro maharadža norėjęs pas save įtaisyti giedančią dy- 
kumą. Išleisdamas nesuskaitomus milijonus, jis iš Kalifornijos par- 
sivežė tiek daug giedančių smilčių, kad prieš savo rūmus supylė di- 
džiules smilčių kopas. Susikvietė daugybes svečių ir pasigyręs savo 
stebuklingomis kopomis, sulaukus vėjo, visus nusivedė kopų giesmės 
pasiklausyti. Deja, gamta kad ir dar tiek turtingo maharadžos nepa- 
klausė. Jo kopos tylėjo... Anglų gamtininkas Hugh Miller rado gie- 

dančias kopas ant salos Eigg, Hebridų salyne. Sykį jam keliaujant 
dykuma, staiga aplinkui prasidėjęs tikras pragaro spektaklis. Pasigirdo 
šnypštimas, švilpimas. Atrodę, lyg viso pasaulio padaužos būtų su- 
sirinkę pasiausti. 

Esama giedančių kopų ir Europoje, ir Baltijos pakraščiuose. Če- 
koslovakijoj prie Podolkay miestelio už upės yra smilčių dykuma, iš 
kurios kartkartėmis girdisi ilgas ošiantis dejavimas, panašus į minių 

Dykuma 


giedamą liūdną giesmę. Ilgą laiką žmonės tvirtino, kad tai giedančios 
dvasios karių, kritusių kovoj prie Baltojo kalno. 

Kas yra tikroji dykumos giedojimo priežastis, nėra išaiškinta. Ti- 
riama, kad tai paeina nuo smilčių trupinėlių trynimosi pavėjui berie- 
dant. Spėjama, kad ir aidai pareiną nuo tūlų druskų priemaišalo smil- 
tyse. Bet tikriausiai tai yra dar vienas neišaiškintų stebuklų, kaip se- 
niau buvo neišaiškintas jūros bangų ošimas ir vėliau įvairiausių bangų 
garsai ore ir kosmose. Vis dėlto, įdomiau gyventi, kol dar yra pasaulyje 
neišaiškintų dalykų. Vienas tokių yra mūsiškė Sahara. 

„Čia nieko daugiau nėra, kaip amžinoji smėlio 
dykuma, kurioj gali važiuoti ištisas mylias, nesu- 
tikdamas gyvo Žmogaus, nebekalbant apie kaimą... 
Visą kelionę paskendęs smėly, kuriame ratai smen- 
ga ligi ašių. Pasitaiko bakūžės, kai kada apgy- 
ventos, dabar dalinai arba visiškai smėlio apneš- 
tos. Vienur kitur išbarstyti sudužusių laivų liku- 
čiai, kuriuos žiaurioji jūra pasiutime yra išmetus 
į skardį. Čia visa turi dyką žiaurią išvaizdą, ir 
visa, kas tenka matyti ir girdėti, sukelia žmoguje 
keršijančios dievybės bauginančią įdėją“. 

(Kosmop. Wanderungen d. Preussen). 

Begaliniuos marių plotuos stebuklingoje tvarkoj, lyg dailus mil- 
žiniškas debesis, nuskendęs žemyn apsivertusio dangaus neapregimoje 
mėlynėj, ilga sruoga iš pietų į šiaurę traukiasi vaizdinga Žemės pa- 
norama. Kiek akys apmato, lyg gigantiniai pusnynai, milžiniška kup- 
rota juosta niukso aklinančiai balti smėlio kalnai. Kai kur lyg oazės ža- 
liuoja tamsių miškelių dėmės, už kurių lyg debesėliai pačiame hori- 
zonte vėl balzganuoja pertrauktoji milžinų siena. 

Vargiai lipu iš negyvo plokščiakalnio į masinančią baltą aukštybę. 
Lyg kirminėlio šliaužymė apačioj liekasi siratingų pėdsakų driūžė. 
Sparčiai auga krašto apyregis. Kalnas, iš tolo viliojanti plunksninių 
debesų siena, juo arčiau juo auga. Nuostabumas ir mistinė baimė 
paima, pamačius save, mikroskopinį tašką, lėtai šliaužiantį per baltą 
be sutepimo pusnyną ir trypiantį stebuklingai nutekintą prigimties 
darbą. Nebetolima kalno viršūnės juosta taip dailiai susiliejusi su dausų 
mėlyne, rodos, rūksta visoj savo ilgumoj — tai per kalnus keliauja, 
vėjelio lydimos klajūnės smėlio dulkės iš jūrų į marių kraštą. Kitos 
uruliais puola pasilikusius pėdsakus ir rieškutėlėmis užlygina paga- 
dintąją tvarką. Bematant vėl susiglosto kalno šonai, lyg niekas nie- 
kuomet čia nebūtų gyvas kojos kėlęs. Vis tik liūdnos mintys apstoja, 
matant, kaip dar akyse nyksta pėdsakai... į 

Vienas nuo gyvojo pasaulio atsiskyręs: darbščios smiltys užnešė 
tą patį pėdų kelią, kurį ką tik čia ateidamas pratiesiau. Aplinkui, kiek 
akys apmato, nei gyvo vabalėlio, veltui save apgaudamas ištisas va- 
landas žiūrėsi į tolimą krūmelį, laukdamas jo sukrutėjimo stebuklo. 
Jokie garsai nei giesmės aidas neužklysta, visur balta ir mėlyna: dan- 
gus, vandens ir šiuose padaruose išsimaudę skaistutėlės žemės kupros. 
Tolybėj vandenų kalno, lyg vizijos mėlynam dugne, šmėkšo balti lyg 
plaštakėlių sparnai, — tai laiveliai, paklydę jūrų ploty ; jie stovi taip ištisas 
ilgas valandas ir nežymu, ar jie nors iš vietos pakrutėjo. Dar toliau, 


I2 


pasaulio krašte, kur tik saulė vakarui nueina, driekiasi vos pastebima 
dūmų srovelė, ir įsižiūrėjus matyt juodas garlaivio taškas. Toliau į 
visas keturias pasaulio šalis matau vieną mėlsvą juostą, kur dangus 
su vandenimis susieina, vien pietuose ir šiaurėj tolimųjų kalnų kupros 
kiek pertraukia milžiniškąją sferą. Jaučiuos lyg kalnų aras, galėdamas 
iš karto pusę pasaulio užmatyt. Kažkoks kilnus didumas, matant save 
vienui vieną gyvūną vos apmatomam pasaulio plote. Vienintelis, kas 
greta kruta smiltyse išsitiesęs, tai yra šešėlis, ir tas pats žymiai su- 
tirpęs nuo kepinančių saulės spindulių. 

Einu kalnų kupromis, lyg bažnyčios stogu, ir baisu, kad, paslydus 
kojai, nenuslinktum į gilumoj tyvuliuojančią marių įlanką... Kalnų 
dailiuose šonuose, lyg veidrody mirga atsimušę marios pakraščių ri- 
buliuojančių bangų atspindžiai. Kas tai — taip spindinčios paliruotos 
sienos žvilgėsy kartais galima matyti praeivių veidus. Stikliniai smėlio 
trupinėliai, švelnaus vėjelio priglostyti, iš viršaus žiūrint, įgauna stiklo 
ypatybę, ir rodos, lyg kalnų skliautai būtų lakuoti, todėl juose atsispindi 
kas arti apačioj stovi. Šiuo kalnų fokusu darosi miražai, kurie Nerin- 
gos tyruose gražų rytą stebina turistą, lygiai Saharos Fata Morgana. 
Kai kur pasitaiko pirm šimtų metų smėlio apneštų ir dabar vėl apnuo- 
gintų miškų kelmai. Nejaukiai kyšo jie juodomis baidyklėmis sutrū- 
nyję iš balto smilčių patalo. Kur kaulų likučius apibrisi vėjų išgarin- 
tus ir bliželėmis išnešiotus po tyrą plotą. Šit buvę galingo elnio ragai 
dabar lyg skiedrų gabalėliai lietų išplakti, saulės išdžiovinti. 

Ištisas mylias klaidžioju didingoj mirties ir tylos viešpatijoj. Visa, 
kas gali primint gyvybę šiuose tyruose, tai pasitaiką mirusios gamtos 
griaučiai. Kai kur pasitaiko įstabūs kupstynai. Iš tolo atrodo, lyg kai- 
mas mažų bakūžių būtų išsibarstęs kopų plokščiakalny. Tai yra į trobe- 
sius ir piramides panašūs kietesnės žemės kauburiukai kažkokiu pri- 
zimties žaislu tvirtai išlikę, smiltynams toliau į rytus nukeliavus. Jie 
dažniausiai tankiai apaugę aštriomis smailažolėmis, kurių stiprios 
šaknys laiko lyg tinklu apipynusios tų kupstų šonus. Niekas čia ne- 
gyveno, neieškojo užvėjo tų kupstų ūksmėj. Žmonės — žvejai toli iš čia 
susimetę pamaryj, įlankos paskardy, apsismaigstę virbynais ir rūpes- 
tingai augina liesas pušaites, slėpdami jų tankumyne savo šiaudines 
bakūžes, kad pakilęs samumas smėlio kalnu neapneštų. 

Amžinasis kalnų valdovas, kuris čia ištisi šimtmečiai neišvažiuoda- 
mas sėdi,yra Tyla. Ramią saulėrą dieną ji išdidžiai vaikščioja švariomis 
baltomis kalnų kupromis ir gėrisi stebuklingu pasauliu — tyrumu ir 
skaistybe ir spindulių sidabro ribuliuojančiais , kiek akys apmato, van- 

denynų plotais, o vakarui atėjus lėtai suglaudžia sparnus ir per ištisą 
naktį skaito dangaus bedugnėj merdėjančias žvaigždžių akis. Kartais 
spindulinguoju jūrų keliu iš nežinomų tolybių debesų pulkus padan- 
gėmis varinas ateina vėjas. Tyla pasikelia į dausas ir aukštybėse ramiai 
laukia, kol jos viešpatiją apleis nuožmusis jūrų piratas. Neradęs, kas 


jam kelią pastotų, vėjas kalnuose pakelia orgiją — atsiveda jūrų tritonus | 


ir undines ir su jomis šėlsta ištisas dienas ir naktis, gainiodamas išilgai 
salos debesis dulkių, kilnodamas kalnus ir prispardydamas smėlio gi- 
liausias daubas. Kartais iš didelio įsišėlimo jis įlaužia neišlaikiusią 
kalno nugarą, arba paslydęs su visu kalnu nugriūva į marias, ir čia, 
versdamas vandenų kalnus, puolasi gaudyti po įsisiūbavusį plotą nu- 
sigandusių žvejų. Pridaręs skandalų ir iškraipęs žemės veidą, dažniau- 
sia su ryto aušra, vėjas išsikrausto. Tuomet iš aukštybių grįžta Tyla, 
ir vėl jos viešpatijoj stoja saulėta šventoji ramybė. 

2. 


TYLOS PAK ALI 


Žvilgsnis į Tylos pakalnę. 


Yra prie Kuršių marių kampelis. 

Nedidelė, lygi, vos iš marių paviršiaus iškilusi plotmė, retai ap- 
augusi duriančiomis dykumų avižomis, kur, lyg apleisti brolių kapai, 
netvarkingai išbarstyti klakso nedideli baltų smilčių kupsteliai, priba- 
dyti spygliuotų sidabralapių smilgų stimberių ir apsaistyti stiprių pa- 
kulotų šaknelių. Niekas čia jų nesodino ir rūpestinga ranka nėra dar 
palaisčiusi išdžiūvusių nuo karščio ir troškulio laukinių žolelių, nežiū- 
rint, kad jos ilgus šimtmečius, čia dygdamos ir čia pat tylutėliai mir- 
damos, visą savo trumpą gyvenimą atkakliai laiko apipynusios smil- 
čių kauburėlius, kad netikėtai užklydęs vėjas neišardytų ar kieno pa- 
klydusi koja neišspardytų lygiai suglostytų dykumos lovų. 

Už tai jos piktos, tyrų avižos — lyg šarvuoti kareiviai, išsibėrę 
į grandį, tyko aštrius metalinius lapelių smailagalius į aukštį iškėlę — 
ar neįžengs basa koja ar nepraktiška ranka palies, kad apsišlakstytų 
sidabriniai lancetai karšto purpurinio kraujo lašeliais. 

Iš trijų šalių pakalnę siaučia balti, lyg skraistėmis apsisiautę kalnai, 
likusį tarpą laiko tvirtai įėmusios marių plotmės, be paliovos siųsda- 
mos į tylųjį krantą pulkus bangelių baltųjų smilčių gelmėms parnešti. 
Vakarų vėjas, neatsargiai bevaikščiodamas aštriomis kalnų viršūnėmis, 


Reginys nuo Tylos pakalnės į Nidą. 


nuolatos nuspardo naujus smėlio grūdelių miriadus, kurie, slinkdami 
staigiais kalnų šonais, pagaliau gula pakalnės pakraščiais ir vargu jau 
iki pasaulio galo bepalips į aukštąją spindulių regiją: iš viršaus neatsi- 
laikydamos stikliniuos kalnų skliautuos, pamažėl rieda naujos dulkelės, 
laidodamos po savim pirmiau paslydusias. 

Tai puolusiųjų žemės dulkių kapinynas. 

Niekas jo nelanko, gėlėmis nepuošia. Ir gaili ašara vargu kada 
tuos kapelius vilgė. Užklydęs be tako ir vadovo klajūnas greičiau iš 
čia nešdinas, pabūgęs ginkluotų spyglių žeidimo, palikdamas ilgiems 
metams giliai įmintų pėdsakų netvarkingą eilę. Kartais nusileidžia iš 
mėlynų dausų žuvėdra, pabaigti marių glūdumose sumeškeriotą grobį 
arba išdžiovinti savo snieginius sparnus karštose saulės voniose, ir ta, 
pabūgusi savo neatsargiai riktelėto kiri-kiri aido, tuo pačiu metu sau- 
sai nutratėjusio trijose kalnų sienose, greitai užsimoja į spinduliuotą 

padangę, nebežiūrėdama, kad ten didžiausius ratus suka keršulis jūrų 
aras. 

Ir vėl kapų tyla. Viršuj ugninis saulės ratas vienodai keliauja iš 
užmario pakilęs, iki nusvilinęs kupstelių šonus, leidžias už niūriai ry- 
mojančių kalnų kupros, palikęs smailažoles nuo troškulio merdėti. 
Naktį čia nežvilga rasos ašarėlės vargingų dykumos augalų blakstienose. 
Dėl tojų spygliai nežino pasigailėjimo — neretai pamatysi jų iešmo 
permautą klajūnę muselę, suakmenėjusią nuo ilgo džiovinimo. Tylos 
pakalnėj nežinomas šešėlis, vien debesims pakilus vargingoji gamta 
atsidusta gaivesne vėsuma ir godžiai geria savin iš dangaus atsiųsto 
lietaus lašus. Lyg ištroškęs pelikonas, smiltys, žvyreliai ir barškios 
avižos, apnuoginusios kudlaines šaknis, geria savin drėgmę be saiko — 
neužtektų dangams vandenų prigirdyti išdžiuvėjusį tyrą... "Tuo 
metu Tylos pakalnė nebetyli: plačiai plačiai bruzda lygumos nugara, 
plakama per visą plotmę vienodų lietaus krislelių. 

Tyla tuo metu nueina į kalnus ir kantriai laukusi, kol dangus išsi- 
verks, vėl grįžta į savo regiją. Niekas čia nesilanko ir nekelia triukšmo, 
nes tyla jo nemėgsta. Ir drąsuolio dainos garsas, atsimušęs kalnų ne- 
gyvuos skardžiuos, dejuodamas šimtais aidų, grįžta atgal, lyg kokia 
nematoma ranka juos surinkus atgal savininkui numestų. 

Žiaurus ir dykas kraštas, tik šen bei ten iš 
bedugnės smilčių klampynės tyso išsikalęs žolės 
stimberys, ir vietoj sodelio, kurs paprastai puošia 
jaukius namus, dabar matyt tik prisiglaudęs prie 
nuogo kalnų šlaito pertroškęs spigliuotas miškelis, 
kurio amžinai tamsi goda ardo margą pavasario 
papuošalą, ir kuriame, vietoj linksmaus naujam 
džiaugsmui nubudusių paukštelių čiulbėsio, aidėja 
vien drebulingas varnų kranksėjimas ir rėžiantis 
čirškimas audrą pranašaujančių žuvėdrų. aš Hoff- 
mano romano ,„Majorat“). 


Kopgalis su kilometrų rodykle 0,0 


Užmaris yra ilgas siauras pusiasalis, vakarų šone Baltijos jūrų, 
rytų — Kuršių marių (Aistmarių) skalaujamas. Išaugusi pietuose 
netoli Karaliaučiaus iš Samų žemės kontinento Neringa 96,975 kilo- 
metrų ilgumo ir maždaug 1—2 km platumo juosta siekia šiaurės galu 
Klaipėdos uosto sąsiaurio, sudarydama lyg tyčia tarp tų dviejų miestų 

jūromis supiltą milžinišką kelią. Visas Neringos paviršius veik išimti- 
nai kalnuotas. Kalnai, susidarę iš suneštų iš Baltijos jūrų smulkių smil- 
čių, daugumoj turi išvaizdą milžiniškų sniego pusnynų, kurių dalis 
šiandien jau kultiviruota, bet žymi dalis ir šiandien primena baugius 
Saharos tyrus. Kalnų skliautai dažniausiai taip kietai supustyti, kad 
galima eiti lyg kokiu piltu lauku. Bet žemiau, kalnų pašonėse dažnai 
randasi žalsva juosta taip vadinamosios kiaurosios smilties. Ji eina 
iš to, kad kalnas savo sunkumu išspaudžia savo drėgmę į apačią; čia 
pasidaro maišytas su vandeniu sluogsnis, kurs lengvai įgeria bet kokį 
sunkumą. Užėjus ant to sluogsnio greta kojų pradeda kilti kauburėlis, 
o kojos tuo pačiu pradeda grimsti. Seniau tokios pavojingos juostos 
tęsės veik pagal kiekvieną didesnį kalną ir keliautojams įvarydavo 
didelės baimės. Vietiniai pasakoja apie nugrimzdusius žmones, gyvu- 
lius ir ištisus vežimus. Tačiau tai yra perdėta ir dabar bent tokių pra- 
rajų nebepasitaiko. Bendras kalnų aukštumas 50—60 metrų, bet yra 
kauburių, kurie siekia 65 —66 metrų. Kalnų platumas vidutiniškai 
600—800—900 metrų. 

Labiausiai dykos kalnuotos vietos randasi tarp Šarkavos ir Rasi- 
tės (apie 13 km ilgumo), tarp Rasytės ir Nidos (apie 15 km) ir tarp 
Nidos ir Juodkrantės (apie 25 km), — tai taip vadinamos Negyvosios 
Kopos. Likusios vietos daugumoj apsėtos tyrlaukių žolėmis arba 
žemlūžėmis šiaurės pušelaitėmis, nebedaro tokio žiauriai didingo įspū- 
džio. Tarpe tų tyrlaukių kai kur pasitaiko Kuršių marių paskardy 
prisiglaudusios oazės su šiokia tokia žaluma ir laibų pušikių miškeliais. 
Čia būtinai rasi gyvybės žymių: smilčių patale pabertą žvejų kaimelį 
su menkute bažnytėle, plevėsuojančiais tinklais, pakraščiais išmėtyto- 
mis žvejų valtimis ir kitomis būtinomis vargingo gyvenimo reikme- 
nomis. 

Tokių oazių yra: Šarkava su trejeta šimtų žvejų gyventojų 7 km 
atstu nuo Kranto*). Rasytė į penkis šimtus gyventojų (29 km nuo K.), 
Pilkopa į 200 gyv. (38 km atstu), Nida į 1000 gyv. (48 km), Preila 
su 250 gyv. (56 km), Pervelka su 200 gyv. (61 km), Juodkrantė 
arti 1000 gyv., 77 km nuo Kranto. Retenybe galima pavadinti didžiulį 
derlų mišką parką prie Juodkrantės ir Rasytės apylinkę, kur yra apie 
1000 margų geros žemės, tinkamos dirvoms ir ganykloms. (Šiame 
skyriuje aprašomas visas Kuršių Užmaris, kaip Lietuvos taip ir Vo- 
kietijos pusėj, pradedant nuo Karaliaučiaus). 


. *) Krantas (Cranz) miestelis, gulįs kontinento ir pusiausalio linijoj: 
iš čia skaitoma Užmario ilgumas. 

Visa kaip gyvoji taip negyvoji gamta yra labiausiai susigrūdusi salos 
rytuose Kuršių marių pakraščiais. Žvejų kaimeliai todėl, kad anot jų, 
jiems patogiausia gyventi arčiau tų vandenų, kuriuose jie kasdien ir. 
kasnakt žvejoja, o į Baltiją jie keliaują tik retkarčiais. Be to, prisimetus 
rytų krašto paskardžiuose jie yra aukštų kalnų apginami nuo didžiulių 
Baltijos ciklonų. Kalnai todėl, kad perkeliavę skersai salos arba likosi 
sulaikyti žmonių kultūros, augalų pergalės, arba dar nesuspėjo paskęsti 
Kuršių marėse, kur jie sistematingai danginas, nugriūdami ištisais 
skardžiais arba vėjų pustomi. Vakariniu gi salos kraštu Baltijos jūros 
paskardžiu visu plotu tęsias 10—18 metrų aukštumo dirbtinis pyli- 
mas, vad. Pryšakinės arba Apsaugos Kopos, kurių uždavinys ginti 
salą nuo naujų smilčių iš Baltijos jūros plūdimo. 

"Tarp šių Pryšakinių Kopų ir kalnagubrio yra salos vidurinė juosta 
maždaug 0,5 km platumo plokštuma (plateau), palengva kylanti į ry- 
tus. Pryšakinės kopos ir vidurinė juosta beveik visur kultiviruota: 
apsėta tyrų ir pakrančių žolėmis, gi plokštumoj, kur dažnai apsireiškia 
senovinis humino sluoksnis, užsodinta augmenys, vietomis net la- 
puočiai krūmeliai. Plokštuma atsiremia į kalnagubrio papėdes ir čia 
jau ryškiai gruntas pakyla į aukštį. Paprastai kalnai kyla vakarų šone 
5—100 staigumo ir taip lyg nuglostyti pasiekia savo aukštumo, bet 
viršūnėj staiga lūžta ir galvosukingu statumu griūva į čia pat apačioj 
tyvuliuojančią marių atlają. Vietomis nugriuvę kalnai marėse yra su- 
darę didelius iškyšulius, arba vietine kalba betariant ragus. Pavyz- 
džiui, pastarųjų 50 metų laikotarpy yra išaugę ragai: Bulviškių rags, 
Preilos ir Ožio rags į 500 metrų ilgumo, Kaspelegės rags pas Pil- 
kopą 600 m; kiti ir nemažesni daug seniau išaugę ragai Birštvino, 
Naglių, Avikalnio ir Tylos Pakalnė. 1922 m. rugpiūčio mėnesį 
penkių kilometrų nuo Juodkrantės atstumo Negyvųjų Kopų kalnyne 
nugriuvo į mares 50 metrų aukščio kalnas. Griuvimas buvo toks smar- 
kus, kad bildesys, panašus į griaustinio trenksmą, buvo aiškiai gir- 
dėti Juodkrantėj ir net Nidoj. Marėse pasidarė tokios bangos, kad ne- 
toliese žvejoję žvejai vos neapvirto su visomis valtimis. Nugriuvęs 
kalnas išstūmė marių dugno mergelio sluogsnį (žiūr. vaizdelį 23 psl.). 

Kalnų aukštumas nevienodas, tačiau žiūrint jų medžiagos, iš ko 
jie susidarė, ir istorijos, kuriuo būdu susidarė, jie yra dideli. Bendro 
pavadinimo tie kalnai neturi. Bendrai juos vadina „kopomis“, „,bal- 
taisiais kalnais“. Tačiau kiekvienas kauburis turi savo atskirą vardą, 
kas parodo, juos turint savo istoriją. Didesnieji jų: Baltasis kalns 
10 metrų aukštumo, Apvals medis 36 m, Kreivakalnis 38 m — 

tai tyrumos tarp Šarkavos ir Rasytės kalnagubrio didesniosios kupros. 
Juodkalnis 33 m, Apvalkalnis 20 m, Predės kalns 48 m, Skil- 
vietės kalns 48—52 m, Senkaimio 59 m, — tarp Rasytės ir Pilko- 
pos. Pilkopos Nidos tyrų kalnagubrio didesniosios kupros: Lapių 
kalns 60 m, Kaspalegė 54 m, Elnio būda 57 m, Raudonmiškis 
42 m, Parnida 50 m; Parnidos kalnyne yra dar keleta aukštų bevar- 
džių kuprų 62, 63 ir tt. metrų. Urbo kalns 51 m, Angių kalns 58 m. 
Nidos mišku apaugę. Tarp Nidos ir Preilos — Vecakrogs 60 m. 
Preilos kalns 57 m, Karvaičių k. 60 m; ties Pervelka Skirpstų 
kalns 53 m. 

Nuo čia prasideda antras didysis tyras Negyvosios Kopos su 
viršūnėmis: Naglių kalns 53 m, Vingių kopa 58 m, Avikalnis 40 m 
ir tt. Tai yra ilga, daugiau kaip 14 kilometrų visai nuogų kalnų eilė. 
Čia jie nėra taip staigūs, kaip Nidos Pilkopos tarpekly, bet reginio 
dykumu nei kiek pastariesiems nenusileidžia. 

Tarp Įuodkrantės ir Smiltynės kalnai virsta jau paprasta vienoda 
aukštuma, todėl nebeturi to didumo, juo labiau, kad čia jie visi kulti- 
viruoti. 

Kalnai eina išilgai visos salos rytiniu jos pakraščiu atskirais kalna- 
gubriais, kurie tačiau susidaro iš atskirų giliais tarpkalniais atskirtų 
vienetų. Tokie atskiri kalnai kaip ir tarpkalniai yra pakrypę iš pietva- 
karių į šiaurryčius — tai didžiųjų Baltijos vėjų kelias, pasukęs kalnus 
ir daubas savąja kryptim. Tarpkalniai yra kai kur tiek gilūs, kad jų 
dugnas beveik lygus yra vandens paviršiui. Tai yra senovės pertekliai 
(sąsiauros), kuriais marės susisiekdavo su jūromis. Viena tokia giluma 
yra Šventlunkė (Šventoji lanka) 2 km atstu nuo Kranto. Berendt'as 
„Altpr. Monatschr.“ IV—263 p. sako: „Dar 1830 m. per keletą dienų, 
kaip patikimi pasakoja, audros išmestos per apsaugos kopas Baltijos 
bangos nubėgdavo į Kuršių mares“. Kita tokia žemuma pora km į 
šiaurę nuo Šarkavos pačioj siauriausioj Užmario vietoj (čia salos pla- 
tumas vos siekia 0,5km). Trečia vieta pas Rasytę (Rasytė skaitosi pla- 
čiausioji salos vieta—salos skersmastis 4 km), kur dar tebėra išlikę ba- 
los, vadinamos Žuvėdrų kūdra ir kt. Dar viena giluma palei Predės 
kalną, kur anot Bock'o „kitkart tikrai buvę plyšių, per kuriuos su 
žvejų laivais iš Kuršių marių perplaukdavę į Baltijos jūrą, bet jie tapę 
naujais smilčių kalnais užnešti“. 

Visi Užmario kalnai yra išaugę iš vėjų pustomų lekiamųjų smilčių, 
kurias audros išmetė iš Baltijos gelmių. Per kiek laiko tie kalnai išaugo | 
ir kada jie perėję skersai salos atsidūrė šiandieninėj padėty, sunku 


TI AISETRIRIENSETIGITIT EEA TT RISE STATE SIT TATSIA TUTIS VSS 


2I 


šiek tiek pamatuotai atspėti, tačiau uždavinys palengvės, jei pažiūrė- 
sim, kaip ir kokiu būdu tas smilčių persidanginimas ir dabar eina. 
Vėjo horizontaliai ar diametraliai užgautos smiltys judinasi iš 
vietos ir rieda kalno šonais aukštyn, sunkesnieji trupinėliai lėčiau, smul- 
kesnieji greičiau ir palipę į kalno viršūnę, smulkieji horizontaline li- 
nija lekia toliau marių link oru, tuo tarpu sunkesnieji trupinėliai, 
persiritę per aštrią kalno viršūnės briauną, palengva slysta žemyn 
rytų šonu. Iš marių žiūrint šis smilčių keliavimo procesas labai panašus 
į miškų rūką, tiktai smilčių „rūkas“ turi savo aiškią aštrią lygią formą 
ir per tai aiškiai matyti visam savo ilgume kalnų kontūrai. Eiti per 
tokį keliaujantį kalną nelengvas darbas, nes pirma, reikia stipriai lai- 
kytis prieš audringą vėjo pajėgą, kurs tokiame atsitikime visada esti 
stiprus: antra, lekiančios smiltys lyg tūkstančiai adatų bado rankas 
ir veidą. Visas kalno paviršius atrodo aiškiai banguojantis ir krutan- 
tis: smulkiosios smiltelės dūzgia po orą, stambiosios skubiai rieda į 
aukštį; vėjas, berankiodamas iš stambiųjų smulkesniuosius grūdelius, 
išrauslioja ilgas ilgas banguotas vagas. Sustojęs valandėlei atsikvėpt 
ar prisiglaudęs prie kurio kupsto, su baime pastebi save skubiai ir 
sistemingai užpilamą smiltimis. Pukšnojant nuo jūrų šonų kad ir leng- 
vam vėjeliui, aplinkui visame tyrų plote girdisi kažkokie tylūs, vie- 
nodi, žvangančiai suokią garsai. Tai šlamėsys miriadų ore skren- 
dančių smėlio grūdelių, kurie susidauždami ir trindamiesi skamba 
vos girdima pianissimo muzika, kurią tyruose amžinai suokia ke- 
liaują smiltynai. Kaip skubiai auga kalnai ir užnešami smiltimis kelią 
pastoję daiktai, parodo toks pavyzdys: 1880 metais pastebėta, kad 
trumpu laikotarpiu, kol nutirpsta sniegas, kalno viršūnėj skubiau pra- 
džiūvusios ir tuojau pakilusios žygiuoti smiltys apnešė pakalnėj tebe- 
gulintį, dar nespėjusį ištirpti sniegą pusmetrio storumo sluoksniu. 
Tuo pačiu metu, vos tik kalnų viršūnėms nuo sniegų nuplikus, tokio 
pat storumo sluoksniu buvo užneštas pakalnėj einantis kelias. Staty- 
bos patarėjo Damwolfo apskaičiavimu, 2 km plote tokiu būdu buvo 
užnešta 11,250 kūb. metrų smilčių! Kalnai keliauja, vidutiniai imant, 
po 18 pėdų per metus. Tačiau šis keliavimas kai kuriais metais esti 
intensingesnis, stipresnis. Pav., 1837—1861 metų laikotarpiu kopos, 
ypač vadinamieji ragai, per metus kėlėsi po 26—35 pėdas. Išskaičiuota, 
kad vidutiniai keliaudami per metus po 17 pėdų, per 213—217 metų 
visi Neringos kalnai nusikels į mares, jei, žinoma, žmonių kultūra jų 
nesustabdys vietoje. Išnykus ir nusikėlus į mares Neringos kalnams, 
susidarytų žalingų geologinių, etnologinių ir net meteorologinių komp- 

likacijų. Pirmiausia, taptų užneštos Kuršių marės. Skaitlingi pamarių 
gyventojai žvejai nebetektų vienintelio savo pragyvenimo šaltinio, ne- 
bekalbant, kad ligi šiol daugumai Rytprūsių žuvis pristatoma veik tik 
iš šių marių. Užsipiltų svarbiausias garlaivių susisiekimas su Lietuvos 
miestais Nemuno keliais taip, kad sujungti su Baltija tektų kasti di- 
džiulis kanalas. Suvarytas į rytų pakraštį marių vanduo ir atslūginta 
Nemuno srovė, gal būt, ieškotų sau kito baseino ir kur nors Jūros— 
Tilžės lygumose susidarytų naujos vandens gilumos. Neringos kalnai, 
išsitiesę 100 kilometrų gubru, sudaro lyg ir gamtinę sieną, šiek tiek 
ginančią visą Klaipėdos kraštą nuo Baltijos pietvakarių vėjų. Dingus 
šiai sienai, pasidarytų žalingos įtakos net į to krašto orą. 


„Drimzakas“, netoli Juodkrantės, į kurį 1922 m. nugriuvo kalnas 

ŽŽ 


Aukščiausiosios kopos ties Nida 


Plaukiant Nemunu iš Tilžės į Klaipėdą, pasiekus Kuršių marių 
angą skaisčią dieną tolimame horizonte virš vandenų pasirodo balz- 
gani debesėliai. Plaukiant giliau į mares iš už melsvos vandenų linijos 
išneria debesėlių daugiau, kurie pamažu auga, susilieja ir plečias 
visu akiračiu, vietomis tamsesnių protarpių pertraukiami, kol paga- 
liau pradeda aiškėti tolimos žemės kontūrai. Garlaivis ima krypti į 
vos užmatomą dangaus pakrašty iškilusį viršuj tolimos žemės kalno 
švyturį, ir valandą plaukus prieš akis išauga stebuklingas pasaulis su 
dailiai nutekintais, baltais lyg sniegas kalnais, kur-ne-kur išbarstytais 
juodžaliais miškeliais ir kai kur marių pakraščiais raudonuojančiais 
kiemeliais, prieš kuriuos, lyg plaštakėlės išskėtę savo baltus sparnelius, 
tuno būreliai žvejų valčių su iškeltomis burėmis. Laivas suka išilgai 
marių, laikydamas kairėj naujus nematytus krantus. Kiek akys už- 
mato dabar tęsias ilga iškili Žemės juosta su nugriuvusiais skardžiais, 
jaudrinančiai dykais tyrlaukiais, giliai į marias išsikišusiais pusiasa- 
liais ir plačiomis vandens įlankomis. Išrodo, lyg kokie milžinai pama- 
riais būtų sušlavę didžiausią smilčių volą ir jį užmiršę. Dabar nuo die- 

na dienos, kaip pasaulis yra senas, tik marių bangos tuos skardžius 
skalauja ir Bangpūtis saujomis žarsto į gelmę aukštas Baltųjų kalnų 
viršūnes. 

Žavingos grožybės žaismą kartais padaro debesų šešėliai, slinkdami 
per kuprotus salos kalnus. Violetiniai įvairiausių formų siluetai išlėto 
slenka per aklinančiai baltą plotmę, ištiesdami prieš akis kaskart nau- 
jesnius vaizdus. Kartais kalno papėdžiams apsivilkus melsvai pilku 
šešėliu, jo viršūnė suspindi skaisčiausiais spalvų tonais, kartais snie- 
ginis kalnas lyg melsva kepurė apsimauna. Taip žaidžia saulės spin- 
duliai pro debesis su Saharos tyrais. Retkarčiais čia pasirodo ir vilin- 
gieji miražai. 

Užmirštas, apleistas, miręs pasaulis, kur vieši viena tyla, vargu 
kada nors bepertraukiama linksmos gyvenimo dainos. Visa žemė čia 
didis Praamžio kapinynas. Nuo žilų amžių amžinųjų čia ilsis giliai 
palaidoti milžinai. Ant jų kapų supiltos baltos pilys — kalnai, kopos: 
švarūs, balti, kasdien vėjų išpustomi ir bangų nuplaunami patalai... 

Ramu čia, kaip pridera būti dievų vaikams amžinojo atilsio vieta. 

Ar žodis Kopos reiškia kapus? Suskaičius visą eilę po kalnais pa- 
laidotų kaimų ir miestelių, Užmarį galima vadinti vien tyliąja kapinių 
sala. Vien XVIII šimtmety per 150 metų laikotarpį čia užpilti 7 kai- 
mai, kurių 2 bažnytkaimiai buvę, būtent: Lattenvaldė, Kuncė, Pree- 
dė, Naujoji Pilkopa, Karvaičiai, Nagliai ir Senieji Nagliai. 

Lattenvaldė šiandien pridengta 42 metrų aukšto kalno, kaimo 
vieta tarp Šarkavos ir Kuncės, pirmą sykį minima raštuose 1664 m., 
kur gyvenę keliolika žvejų šeimynų. 1762 m. kaimas visiškai išnyko 
iš dalies dėl rusų įpuolimų, iš dalies dėl maro, per kurį veik visi gy- 
ventojai išmirė. Žmonės atmena du vardu — Senoji ir Naujoji Latten- 
valdė, taip pat 3000 žingsnių nuo tos vietos į šiaurę kitą pasakingą 
kaimo vietą Stangenvaldė, bet raštuose apie šiuos kaimus nėra jokių 
davinių. 

Kuncė pirmą syk minima 1452 m.; nuo 1555 m. čia pastatyta baž- 
nyčia ir kapinės. 1769 m. šis bažnytkaimis turėjo 26 žvejų šeimynas, o 
po 100 metų berandama 9 kiemai, kurių 3 tušti... Visiškai užnešta 
tapo 1825 m. Kapines vėjas dar anksčiau išardė,ir parapijonys turėjo 
surinkę smiltyse baltuojančius kaulus sunešti į tam tyčia pastatytą 
kaulinyčią, „kad jų neišmintingi galvijai nevalkiotų“ (bažnyčios ak- 
tuose). 

Preedė (kuršių kalboj: Preedine nuo preede — pušis) paminėta 
1664 m. su 10, po 10 metų su 25 šeimynomis, užpilta galutinai apie 

1700 m. maždaug 50 metrų aukštumo kalnu. Šio kalno vakarų šone 
esama senovinių kapinių vietos, anot Jachmann'o, dariš stabmeldystės 
laikų. 

Naujoji Pilkopa (vietos kalba Pilkupa, Pilkups), perkelta iš 5 km 
į pietus Senosios Pilkopos, minima 1728 m. ir 1839 m., vėl apnešta 
smiltimis. ,,40—50 pėdų aukštas smilčių kalnas yra dabar toje vietoje, 
kur prieš keletą metų drėgnam slėnyje stovėjo pastatyti trobesiai ir 
kur dabar vien iš žvejybos gyvenantieji gyventojai sodino derlingas 
bulves ir svogūnus ir kurioms dabar neberasi tinkamo žemės skly- 
pelio“, sako Jachmann'as. 

Senoji Pilkopa žinoma jau 1283 m. Pasakojama, kad čia stovėjo 
labai aukštas pilies kalnas, kur senovėj prūsai garbino dievus. Šioj 
vietoj dabar randas 59 m aukštas kalnas. Kaimas persikėlė į N. Pil- 
kopos vietą, pradėjus Senąją smiltims užgulti. Užpylus ir N. Pilkopą, 
gyventojai persikėlė į naują vietą tarp senosios ir Naujosios, kur ir 
dabar tebėra nedideliam 60 m kalnų apsuptam prie Kuršių marių 
slėny mažas linksmutis Pilkopos kaimelis. 

Karvaičiai, bažnytkaimis (kuršiškai Karvikė, Rėza vad. Karvita), 
žinomas jau 1509 m. su 19 žvejų šeimynų ir maža koplytėle. 1748 m. 
pastatyta bažnyčia ir mokykla, kuri 1786 m. dėl užpylimo turėjo būti 
uždaryta. ,,„Dvi pereitas žiemas nebuvo nei pašalę nei snigę, o tik di- 
delios vėjų audros iš jūrų pusės. Karvaičių bažnytkaimis tapo veik 
visiškai apneštas“, rašoma 1792 m. bažnytinėse knygose. 

Vargingas, „dievo ir žmonių pamirštas“ Karvaičių kaimas tačiau 
garsus ir brangus mums lietuviams tuo, kad jame yra gimęs garsusis 
mokslavyris Ludvikas Gediminas Rėza, rašytojas, dainius ir, svarbiausia, 
vienas pirmųjų Prūsų lietuvių kalbos mylėtojas ir dainų rinkėjas. Gimė 
jis 1776 m. sausio 9 d. vargingoj žvejų šeimynoj. Vaiku dar būdamas 
jis likęs našlaitis pateko giminėms ir turėjo žąsis ganyti. Kiek paau- 
gęs, jis įsigavo į mokyklą, ėjo į kunigus ir, pasiekęs Karaliaučiaus 
universitetą, daugiausia atsidavė lietuvių kalbos ir senovės tyrinėjimui, 
studijavimui. Mirė 1841 m. būdamas Karaliaučiaus universiteto teo- 
logijos profesorius. Vadindamas save tikru lietuviu („gente lithuanus“ 
jis pats rašydavo), jis viso amžiaus triūsą atidavė ,„„brangiausio lietuvių 
tautos žemčiūgo (Kleinod), jos kalbos“ kėlimui. Jis yra išvertęs ir iš- 
leidęs Bibliją lietuvių kalba ir šiaip eilę dvasiniai istorinės vertės 
knygų. Bet svarbiausias jo nuopelnas, tai rinkinys senovės Prūsų 
dainų (tame tarpe daug žvejų dainų) ir jo paties kūrinių rinkinys ,„Pru- 
tena“, kur jis apdainuoja savo tėvynę, imdamas savo kūrybai dvasią 

iš lietuvių mitologijos. Ištrauka iš jo poemos „Paskendęs Kaimas“, 
kur poetas apdainuoja savo vargingą, bet labai mylimą gimtinę, žiūr. 
„Nugrimzdęs Kaimas“. 

Nagliai buvo dveji. Senieji Nagliai maždaug 5 km į pietus nuo 
„ Juodkrantės pražuvę 1673—1728 m. laikotarpy. Naujieji Nagliai maž- 
daug 6 km atstu į pietus nuo pirmųjų yra užpilti 1836—1846 m. lai- 
kotarpy. Čia reikia pastebėti, kad N. Naglius užpylė nugriuvusi staigi 
kopa. Gyventojai išsikraustė pirmiausia į Nidą, paskiau į Preilą ir 
Pervelką. Smulkesnių žinių apie abejus nėra. Jų vietos dabar randasi 
abiejuose galuose vad. Negyvųjų Kopų, užpiltos aukštais smilčių 
kalnais. 

Be to, dar Užmario gyventojų žinoma vieta į šiaurę nuo Rasytės 
senovėj buvusio kaimo Gausutė, kurs yra žuvęs dar XVI amžiuj. Tai 
tiek apie istorijai žinomas užpiltas vietas. Kai kurie tų kaimų, k. a. 
Kuncė, kalnams nukeliavus, iš dalies vėl nupliko, tačiau jų vietoje be- 
randama vien šipuliai. Mat, pavojui gresiant gyventojai savo namus 
dažniausia nugriaudavo ir perkeldavo kitur. 

Dar reikia priminti visą eilę randamų senų kapų ir markapių, 
k. a. pas Naglius, Nidą, netoli Pilkopos ir tyruose maždaug 9 km atstu 
nuo Šarkavos, kuriuos vėjas atidengęs išnešioja po laukus. „Trumpai 
tariant, visa čionai turi dyką, žiaurią išvaizdą, ir visa Čia matoma ir 
girdima sukelia žmoguje keršijančios dievybės baiminančią idėją“ 
(Schumann, kosmop. Wanderungen). 

Kitą kartą tačiau ir čia klestėjo gyvenimas, džiaugsmas ir laimė. 
Didis dievas Kuršas, kurį tada tebegarbino senieji Prūsai, Sudaviečiai 
ir Galindai, buvo šią salą dovanojęs dievaitei Laimai, kuriai dėkingi 
žmonės čia išstatė brangią žinyčią su niekuomet negęstančiu šventos 
ugnies aukuru. Kol degė dėkonės ugnis ir žmonės savo dievus mylėjo, 
dievaitė Laima savo viešpatystės piliečiams visokeriopos malonės teikė. 
Norėdama parodyti savo žmonėms begalinės malonės, Laima savo 
aukuro vyriausiajam Kryvaičiui ir jo žmonai davė stebuklingą duk- 
terėlę, kuri buvo pavadinta Neringa, ir paaugusi buvo milžiniško di- 
dumo ir darė daug gera savo viengenčiams, o šie savo dievų duotos 
geradarės amžinai atminčiai pavadino visą savo salą (Užmarį) Kuršių 
Neringa!). 


!) Kaikas žodį Neringa randa paeinanti nuo nerti, išnara, kadangi sala 
išrodo lyg iš jūrų dugno išnėrusi. Užmaris dar kitaip vadinas: Kopos, Dalgė, 
Nergia. 

PASAKA“ AP1LB NERINGĄ 


Prieš daugelį šimtų metų, kuomet dar visas Kuršių Užmaris buvo 
vaisingas kraštas, pilnas žaliuojančių pievų ir derlingų dirvų, kaip 
šiandien dar pas Rasytęyra užsilikę, tada tai toj vietoj, kur šiandien 
yra užpilti Karvaičiai, stovėjo stipri pilis, apsupta tamsaus pušyno. 
Pilis buvo padirbta iš storiausių ąžuolo rąstų ir turtingai išpuošta 
įvairiais drožiniais, gintarais ir jūrų kaušeliais. Erdvų pilies rūmą laikė 
apsupę iškilmingi ąžuolų ir liepų gojai. Čia stovėjo dievaitės Laimos 
šventykla. Šios stiprios pilies ir visos šalies valdovas buvo Karvaitis, 
vadinamas Didysis, kadangi visam kraštui buvo žinomas savo kūno 
stiprumu ir nepaprasta drąsa kaipo karvedys ir žvejys. Jo žmona buvo 
taip jau gerų privalumų, kaip lygiai graži. Vieną tik juodu rūpestį 
turėjo, kad neturėjo vaiko, kam būtų galėję palikti savo turtą ir garbę. 
Kartą Karvaitis Didysis bemedžiodamas nušovė labai didelį elnią, 
kurį tuojau paaukojo dievaitei Laimai, melsdamas įpėdinio. Dievaitė 
išklausė jo maldos ir po 2 metų Karvaitis su žmona buvo apdovanoti 
neišpasakyto gražumo dukrele. Abiejų džiaugsmas buvo neapsakomas. 
Prie didžiosios aukų liepos dievaitei sudeginta aukos iš geriausių baltų 
gyvulių ir paukščių ir iškelta didžiulės iškilmės. Dukterei duotas var- 
das Neringa. 

Mergaitė augo kasdien didesnė ir gražesnė. Bet, o negirdėta rete- 
nybė! Dar vos keturių savaičių amžiaus vos bepajėgė ją auklė pakelti. 
Vienu pienu jau jos nebebuvo galima maitinti: ji reikalavo kruopų ir 
košės, pagaliau duonos ir mėsos. Būdama 9 mėnesių ir pradėjus bė- 
gioti, Neringa buvo didumo, kaip 15 metų mergaitė, ir turėjo 2 uolak- 
čių ilgumo kasas. Gimdytojus paėmė baimė ir jie pasikvietė kunigus 
ir burtininkus, kad šie išaiškintų stebuklą, nes žmonės visam krašte 
šnekėjo: „Piktoji deivė Laumė tai padarė! Ji tikrąjį kūdikį pirmąją 
naktį pavogė ir atnešus pakišo išsigimėlį“. Išminčiai, burtininkai ir 
žyniai ilgai purtė išmintingas galvas ir pagaliau tarė: „Šis vaikas yra 
gerosios Laimos stebuklingoji dovana ir augs dar daug didesnė. Dėlto 
pastatykit naujus rūmus, mažiausia dešimtį kartų aukštesnius, kaip 
dabartiniai, ir nesirūpinkite — šis kūdikis niekam nepadarys blogo, 
tiktai padaugins jūsų garbę ir žmonių laimę!“ 

Gimdytojai vėl buvo linksmi ir pastatė rūmą tokį didį ir erdvų, 
koks priderėjo milžinų vaikui ir milžinų nuotakai. 

Kada Neringai sukako 18 metų, išsipildė burtininkų pranašavimas : 
kur tik ji ėjo, visur ji laimę nešė. Kuomet, pav., laivas jūrose atsidūrė 

pavojuje, ji įbrisdavo per bangas ir už inkaro išvilkdavo laivą į krantą. 
Vargšus žvejus, kurie jau veik prigėrę būdavo, ji ėmė į savo žiurstą ir 
nešė namo. Jei kartais bevažiuodamas žmogus įklimpdavo į smiltis, 
Neringai buvo vienas žaislas paimti jį su visu arkliu ir vežimu ir nu- 
nešus pastatyti į geresnį kelią. Neringos garsas paplito po visas šalis 
ir daugelis didelio augumo ir stiprios rankos kunigaikščių troško jos 
rankos. Ji tačiau norėjo išsirinkti tą, kurs iš salos skersai marių numes 
akmenį į Šventąjį krantą. Čia skubėjo savanoriai, ėjo lenktynės, kol 
pagaliau ši laimė teko pačiam Šventosios pilies valdovo sūnui. Jis tapo 
Neringos sužadėtinis. 

Greit po to iš vakarų pakilo didelė audra, kuri be paliovos truko 
13 metų. Baltija išmetė į krantą didelę daugybę smilčių, kurias vėjas 
išsklaidęs po visą salą, sunešė į didžiulius kalnus. Nemuno vanduo ir 
Kuršių marės buvo suvarytos į skardį ir paskandino, paversdamos 
marėmis pievas, laukus, miškus ir kaimus. Pražūtis gresė ir Šventajai 
piliai. Pastebėjus tai Neringa, skubiai prisisėmė pilną žiurstą smilčių, 
nubrido per mares ir supylė aukštą pylimą aplinkui savo sužadėtinio 
miestą. Kadangi braidyti per klimpstantį marių dumblą nelabai buvo 
patogu, tai Neringa skersai marių Šventosios link supylė taką. Pripy- 
limui marių gilumų ji sunaudojo akmenis, kuriuos jos rankos ieškotojai 
lenktynėms buvo paskardy sukrovę. Sekliam vandeny pylimas ėjo kur 
kas sparčiau. Čia Neringa pylė po visą kopos kalną, sušlavus jį į savo 
žiurstą. Tačiau kartą su tokia našta vos pasiekus marių krantą, nutrūko 
žiursto pasaitas ir smilčių kalnas peranksti nupuolė į vandenį. Pykda- 
ma Neringa prišluostė dar tiek smilčių, kiek reikalinga buvo pylimui 
užbaigti ir tokiu būdu sekančiais metais įvyko vestuvės su midum ir 
alum. 

Laimingai išgyvenus Neringai su savo vyru amžių, pradėjo pil- 
dytis kunigų pranašavimas dėl 13 baisiųjų audros metų. ,„Lygiai kaip 
audra iš pietų ir vakarų užplūs nuožmūs kariautojai Prūsų žemę ir 
pavergs ją“, — kalbėjo tada kunigai. Atplūdo šarvuoti kryžiuočiai. 
Per kruvinas kovas jie paėmė vieną po kito šventuosius gojus. Paga- 
liau krito ir Skalavijos gojus, kuriame buvo Šventoji pilis. Neringos 
milžinai sūnūs ir visa jos giminė žuvo kovose ir jų pilis tapo išardyta. 
Pagaliau griuvėsių likučiai nugrimzdo užliejusiose marėse. Dar šian- 
dien kai kurie žvejai tebepasakoja apie sienų likučius, kurie pas 
Ventpilę (Šventę, Šventojo miesto vietą) prie gražaus oro yra matomi 
marių dugne, taip pat apie didelę akmenų sieną, milžinės Neringos 
supiltą skersai Kuršių marių. 

UŽMARIO (NERINGOS) 
ATSIRADIMAS 


„Jei tu kalbėti galėtum, mažasis uode, tada 
visai kitaip stovėtų mūsų žinojimo dalykai (Kan- 
a 2 8 į gintaro gabale suakmenėjusį 
uodą). 


O žemė buvo pūsta ir tuščia, ir buvo tamsu ant gilybės; o Dvasia Dievo 

išsiplėtė ant vandenų. 1 Maiž. 1,2 

Kaip ir kada atsirado šis nepaprastas gamtos padaras — Užmario 
žemės juosta, tuo klausimu laužė galvas ištisa eilė geologų ir archeologų, 
tačiau ir šiandien Kuršių Užmario klausimas tebėra problematingas. 
Kuršių Neringos istoriją reikia ankštai rišti su Samų žemės (Samland) 
Gintarų Salos praeitimi, kadangi pati Neringa yra lyg kokia ilga 
atauga šaka, išdygus šiauriniame tos žemės šone. Samų žemė, anot 
Wreide's ir Voigt'o, nuo Baltijos vandenų veikimo istorijos bėgy yra 
nebepažįstamai persikeitus. Pav., Aisčių marė (Frisches Haff) dar 
prieš kryžiuočių ordeno atsiradimą buvus žymiai trumpesnė ir kur 
dabar tos įlankos vandens tyruliuoja, ten buvusi derli pievų ir dirvų 
žemė, vadinama Lippe — Liepa (Voigt). Baltijos jūros plotai, iš kurių 
bangos dabar išplauja gintarą, žiloj senovėj bus buvus kieta žemė, ku- 
rioj augo derlūs gintarinių kedrų miškai. Vadinas, tais laikais Preglio 
ir Nemuno įtakose dar nebuvo jūrų įlankų, ir upių vanduo giliomis 
lomomis tekėjo stačiai į jūras. Panašūs užmariai randasi prieš Odrą, 

Vislą, Elbingą, Preglį, Nemuną ir Dauguvą (Voigt). Kuršių Užmario, 
kaip ir kitų panašių atsiradimas, matyti, priklauso nuo vandens vei- 
kimo ir žemės paviršiaus keitimosi. 

„Anno 1190 užėjo tokia didelė audra, tai yra niekados neregėtos 
bangos ir šiaurės vėjas pūtė 12 metų. Tuo būdu stojosi Neringa, 
kaip pasakoja senuoliai“ (C. Hennenberg K. N. 167). Tai yra žmonių 
pasaka, kurioj gali būti šiek tiek ir teisybės, tačiau toji pasaka tikrosios 
atsiradimo eigos toli nenusako, kadangi, kaip toliau paaiškės, Nerin- 
gos žemės sluoksniai susideda iš įvairių geologinių periodų formacijų. 
Kitaip Neringos atsiradimas aiškinama, kaip dviejų vandens srovių 
tekėjimo vaisius — Baltijos iš šiaurės pietų link tekėjimas ir Nemuno 
tekėjimas šiaurvakarių link. Jūrų vanduo nešdamas smėlį, gi Nemu- 
nas nešdamas sausumų samplovas susikryžiavo ir nuolat trindamiesi 
tarp savęs augino sąnašų kuprą. Tokios nuomonės yra ir Voigt'as. 
Hennenbergeriui 1567 m. ruošiant savo žemėlapį (Hennenb. Land- 
tafel) Neringa dar nebuvus tiek ilga, kaip šiandien. 1796—1882 m. 
Neringa pailgėjusi visais 850 metrais. Jos smilčių kalnai tebegulėjo 
žymiai į vakarus arčiau jūrų, tiktai tarpas nuo Kranto ligi Baltųjų kal- 
nų buvęs beveik toks pat. Kopų eilė tarp Kuncės ir Rasytės mažiau 
buvo masyvi, kaip pietuose ir šiaurėje. 


Sekant Berendtu ir Bezzenbergeriu, Užmario atsiradimo priežas- 
ties reikia ieškoti dar žilesnėj geologinėj senovėje. Jos pamatiniai žemės 
sluoksniai yra tie patys, ką ir Rytprūsių kontinento. Tyrinėjant žemės 

"grunto istoriją aiškėja, kad Neringos smilčių sluoksnis guli ant diliu- 
vialinio sluoksnio pamato.Tas pamatinis sluoksnis kyšo iš smilčių 
pas Krantą, Rasytę, Šarkavą. Neringa yra ne kas kita, kaip buvusis 
Rytprūsių kontinento jūrų krantas, o Kuršių marės vien įlinkusi to 
kontinento dalis. Tačiau, matyt, po diliuvijaus periodo Neringa per- 
gyveno keletą žemės plutos kilimo ir leidimosi periodų, nes tarp di- 
liuvalinio sluoksnio ir smilčių sluoksnio randamas sluoksnis iš geležies 
smilčių, po kuriuo randasi plonas samaninių durpių sluoksnis (1822m. 
Rasytėj kasant šulinį 55 pėdų gilumoj rasta grynas molis, paskiau pil- 
kasis mergelis, sumaišytas su smilčių takais ir 90 pėdų gilumoj 4—5 pėdų 
storumo dideli akmens, pagaliau vanduo. Schumann?s Wanderungen). 
Tie akmens yra ne kas kita, kaip ledų periode glečerių atneštos iš Skan- 
dinavijos morenos, kurių gausiai randasi plote tarp Samų žemės ir 
Klaipėdos krašto aukštumų. Toliau, kontinente pas Gvildžius ir Pur- 
malius randama nebe vien durpių, bet ir rudosios anglies sluoksnis, 

kurį bus suslėgę glečeriai ledų gadynėje. Tas periodas buvo bene 
prieš 30 000 metų. 

Aliuvijaus periodo pradžioj Neringos ir visos plačios apylinkės 
paviršius palengva nusileido ligi 30—40 pėdų giliau jūrų paviršiaus. 
Į susidariusią įlanką įsilaužė Baltijos jūra, užpildama Neringos apy- 
linkę, dabartinių marių lygumą ir visą žemojo Nemuno slėnį ligi 
Klaipėdos, Priekulės, Saugų, Šilutės, Svarų, Rukų, Pagėgių, Tilžės 
ir Ragainės, o pietuose ligi Šilgalių, Puskepalių, Mielavos, Labguvos, 
Akmeninės (Šteinort), Bledavos ir Kranto. Šiame visame plote ran- 
dama gilesniuose sluoksniuose jūrų gyvūnų kaušeliai, žvizdras ir 
šiukšlės. Palaikas buvusios didžiulės Baltijos įlankos bene bus išlikęs 
Nemuno lygumoj ežeras — bala Kriokalankis, apie kurio atsiradimą 
žmonės pasakas tebepasakoja. Po to prasidėjo žemės grunto ki- 
limas bene 10—12 pėdų aukščiau jūrų paviršiaus. Tuomet, nuslūgus 
vandenims, visas buvęs įlankos plotas, išdžiūvus smiltims, virto di- 
džiausia Sahara, kurioj ilgus metus dūkdamos lekiančios smiltys su- 
nešė krašte eilę kopų-kalnų (Rambynas, Karkalnis ir kt.). Atslūgę 
Nemuno vandens sugulėjo naują gilumą tarp Jurbarko ir Sokaičių 
(ta vieta ir dabar vadinasi Jūra — Jūros giria, Juraforst), kuriems 
išdžiūvus pasidarė nauja smiltynų tyruma. 

Kadangi žemė kilo labiau pietinėj Neringos daly, ką patikrina čia 
išsikišę diliuvialiniai sluoksniai, ko Neringos šiaurinėj daly nėra, tai 
Nemunas, ligi tol turėjęs išėjimą į Baltiją ties Krantu (Kranz), pradėjo 
sukti į šiaurvakarius, ir tokiu būdu Neringos salos — eilė iškyšulių, 
kur dabar Kuncė, Rasytė ir kt., patekę tarp dviejų priešingų srovių, 
pradėjo sparčiau augti. Šiuo periodu Neringa apsidengė smilčių ko- 
pomis ir užsipylę tarp atskirų salų buvusieji tarpekliai. Ilgainiui už- 
augo miškai ir pievų žolės, kurie ilgus tūkstančius metų čia augo, su- 
darydami juodo humino sluoksnį, kurs dabar vadinamas „senesniojo 
miško“ karta. 

Po to vėl ėjo 10 pėdų sekimas, atvedęs Neringą į dabartinę padėtį. 
Tai patikrina Baltijos pakraščiais nugrimzdę į vandenį to „senesniojo““ 
miško kelmai, kurie dar ir šiandien tebėra. Ar dabar grimzdimas tebe- 
sitęsia, yra nuomonių už ir prieš (rytpiečių krantas priauga). Tiktai 
šiame periode spėjama čia atsiradus žmones. 

„Mr 


MARKAPIŲ KALES 


Jei jūs pajėgtumėt prabilti, tylūs Baltijos pa- 
kraščių kauburiai, kieno dulkes šios urnos saugo, 
kieno galvą šis šalmas puošė ir kieno ranką šis 
kardas ginklavo, — kaip atydžiai klausytųsi mūsų 
gadynė ir jūsų žodžius paaštrintomis plunksnomis 
rašytų į istorijos knygą... 

(Voigtas). 


Maro kapai ties Nida. . 


Kada atsirado pirmieji žmonės toje nepastovioj žemės driekanoje 
ir kuriai tautai teko pergyventi jos vylingoji laimė? Į tai neatsako nei 
nuo praamžių aplinkui šniokščiančios Baltijos bangos, nei niūrūs smil- 
čių kalnai, rūpestingai užbėrę ir užgulę pirmųjų prosenuolių pėdsa- 
kus. Tuo labiau nieko apie savo senovę nebežino išlikusieji prabočių 
ainiai, vien tik pravėrus pamatinės žemės sluoksnių gludumas, išar- 
džius milžinų kapus ir perskriodus kaimynystėj klaksančių kauburių 
ir piliakalnių vidurius, rasta raktas išskaityt senovę; priversta kalbėti 
akmens, gintaras ir sutrupėjusios urnų šukelės. Tiktai sekant arche- 
ologinius žemės sluoksnius ir jų struktūrą, atradus juose gyvybės pėd- 
sakus ir gyvenimo reikmenų palaikus, pradėta atskirti pirmųjų Žmo- 
nių gyvenimo ir pažangos laikotarpiai. Turtingiausia dirva skaitlingų 
mokslininkų tyrinėjimams buvo garsioji žiloje senovėj gintaro tėvynė 

su skaitlingais piliakalniais ir šiaip gausinga archeologinėmis liekano- 
mis. Vargu pačioj Vokietijoj yra kitas kuris kraštas tiek ištirtas, kiek 
Rytprūsiai. Tokiu būdu dėka nenuilstamam triūsui mokslininkų, ku- 
rie dažniausia ne kuriais nors išrokavimais, o vien žinojimo alkio ve- 
dami, nuodugniai yra ištyrę šią mūsų tautos prosenuolių gyventąją 
vietą. — Prūsai, arba Mažoji Lietuva ir ateity bus mums raktas nuo- 
dugniam tyrimui visos Lietuvos senovės geologiniu, archeologiniu ir 
etnologiniu atžvilgiu. 

Paleolitinio (senojo akmens) periodo pėdsakų Užmaryj, kaip ir 
abelnai Rytprūsiuose, nerandama!); užtat neolitinio (naujojo akmens 
periodo) ir rytų baltų akmens kultūros liekanos čia labai aiškios ir 
siekia antrojo tūkstančio metų prieš Kristaus gimimą?). Šio periodo 
kultūros liekanos apimą plotą nuo Odros ligi Ladogos ežero ir, tur 
būt Onegos pakraščiais; pietuose apima visą Lenkijos teritoriją ligi 
Šveicarijos Jūros kalnagubrio. Iš to pat periodo randamos lygios ke- 
ramikos liekanos Tiuringijoj, Olandijoj, Anglijoj, Vakarų Prancūzijoj, 
Vakarų Šveicarijoj ir dar toliau. 

Rytprūsių akmens kultūra randama esant senesnę už Peccetalio 
apibrėžiamąjį akmens periodą. 

Užmaryj turtingiausia randama akmens periodo likučiai. 12 mylių 
ilgumo keliaujančiųjų kopų papėdėj, prosenovės žemės sluoksny, nuo- 
lat atsidengia ištisa eilė senovės gyvenamų vietų. Tą žemę tyrinėjo 
visa eilė archeologų. Tokios vietovės randamos senojo miško grunte, 
kurs griežtai skirias nuo likučių miškų, augusių pirm keletos šimtmečių. 
Tischler'is yra radęs į 100 tokių vietų, ir vis kasmet naujų kopos ati- 
dengia. Tose vietose randama galybė suneštų iš jūrų pakrantės ap- 
dirbtų akmenų, skeveldrų, akmens įrankių, begalės molinių urnų, 
puodynių šukių, kaulų, toliau žuvų, anglių likučiai ir tt. Be to, akmens 
kirvukų, ugniaskaldžių, kurie iš gausybės akmens apdirbimo atmatų, 
spėjama, buvo dirbami vietoj, gabenant žaliąją medžiagą iš kitur. Čia 
randama to paties periodo sluoksny ir pažangesniosios kultūros pa- 
darų, kaulo dirbinių — adatų, plaktukų, apdirbti gintaro gabalėliai, 


1) Bekasinėjant gintarą Lužijos girioj pas Priekulę, rasta kartu su žalio 
gintaro gabalais ir keleta apdirbtų gintaro egzempliorių. Kadangi liečiamasis 
sluoksnis randasi senajam aliuvijuje tai tuo įrodoma, kad pirmojo Baltijos 
diliuvijo (pakraščių kilimo peloaSi L ms įlankos rytų pakraščiais žmogus jau 
egzistavo. Bezzenberg, K. N. 

2) Šis periodas, spėjama, Še 5000 m. prieš Kr. g. Randamas čia 
neapdirbtas gintaras rodo, kad jį išmetė Baltija, kol dar Užmario nebuvo. 
ir vanduo siekė Rytprūsių aukštumų. Tischler. 

dūdelės pavidalo žiedų; be to, į pietus nuo Nidos rasta ir pas Juod- 
krantę marėse sužvejota gintarinių žmogaus figūrėlių su dviem sky- 
lutėm pakabinimui. Visa tai rodo vietos gyventojų neolitinio (naujo 
akmens) periodo kultūrą. 

Daugiau galvosukio sudaro turtingi urnų radiniai. Urnos čia ran- 
damos dvejopos: labai didelės (0,4 m) ir mažos. Didžiosios urnos nu- 
lipdytos iš stambaus žvyruoto molio, papuoštos paprasčiausiais pirštų 
įspaudimais ir blogai išdegintos. Urnos stovi žemėj prie viena kitos 
dažnai visai gretimais. Jų tarpai kartais prikrauti apdegintų akmenų. 
Viduj daugiausia jos tuščios, kai kuriose dar randama kaulų ir anglių 
likučiai. Pažymėtina, kad stambiosios urnos vyriausiai randamos Už- 
mario pietuose, o mažosios vis labiau į šiaurę, kas sekant Užmario 
ilgėjimo eigą rodo didžiąsias urnas esant daug senesnes, kaip mažą- 
sias, ir kad šiaurinė Užmario dalis galutinai susiformavo antrajam 
akmens periode. 

Tarp stambiųjų urnų šukių randami į šaudykles (audimo laivelius) 
panašūs akmenukai ir ugniaskeliai iš kvarco ir smiltainio, kas priklauso 
dar keliems šimtmečiams prieš Kristaus gim. Panašūs radiniai Samų 
žemėj priskaitomi I, II ir III šimtm. po Kr. gim. Gi Užmaris yra 
Samų žemės pusiasalio išauga. Tokiose vietose randama tų pačių am- 
žių Romos pinigai. Ką reiškia tos vietovės, moksias dar nėra pastarojo 
žodžio taręs. Spėjama, kad tai bus buvę kapinynai, o urnos — kapai. 
Abejonių kelia tas faktas, kad urnos daugiausia išrodo buvusios tuš- 
čios arba randama žiupsnis lyg sumuštų degintų kaulų, kas apsunkina 
tyrinėjimą. Palyginant tikrųjų tų laikų kapinynų liekanas, randamas 
kituose kraštuose, panašumas yra, tik kitur tokiose urnose randama 
žymiai daugiau kaulų ir pelenų. Tokiu būdu daugumos prieita išva- 
dos, kad minėtos vietos reikia rišti su laidojimo ritualu ir kad lavonai 
tais laikais buvo deginami. 


Vėlybesniam periodui priklauso randamos įvairaus didumo ma- 
žosios urnikės — puodžiukai. Jos kur kas geriau apdirbtos, papuoštos 
virvės įspaudomis, geriau degtos ir išlygintos. Be to, čia randamos ypa- 
tingos plokščios lėkštelės su žemais kraštais, kokių, be Neringos, 
kitur randama labai mažai. Jų papuošimas labai atitinka Tolkiemyčių 
laukuose randamų iškasenų papuošimams, vienok čia papuošimas at- 
liktas didesniu atsidėjimu!). 

1) Tokie pat virvėmis įspaudimai randami Kujavijoj, Lenkijoj, Pame- 
ranijoj, Olandijoj, Anglijoj,V akar. Prancūzijoj, Pietų Šveicarijoj ir Tiuringijoj. 

Kas liečia šukių krūvų, tai geresniojo darbo urnų šukės randamos vi- 
sada krūvoj su akmens įrankiais, įvairiomis atmatomis, k. a. gyvulių 
kaulai ir tt. ir yra skaitoma gyvenamųjų vietų palaikais arba šiukšly- 
nais!). Įdomiausi yra keturi kauburiai netoli Nidos, kurie susidaro 
stačiai iš juodžemio, daugybės sumuštų indų šukių, kaulų likučių, 
žuvų žvynų, akmens įrankių gabalų ir kaip pas Tolkiemyčius, rodo 
gyvenamos vietos likučius. Čia jau randami titnago trupiniai nuo 
instrumentų apdirbinėjimo, pusiau padaryti akmens kūjai, kirvukai, 
tinklų skandintojai, girnų akmens ir t. p. 

Iš viso to išrodo, kad Užmaris rytų baltų akmens periodo laiko- 
tarpy buvo labai turtingai apgyventas kultūringų gyventojų ir kad tos 
krūvos šiaip ar taip yra gyvenamųjų vietų palaikai. Kiek ilgai Čia jie 
gyveno tose primityvinės kultūros apystovose, žinių taip pat trūksta, 
nes tarp akmens ir pirmosios krikščionybės periodo čia randasi didelė 
spraga. Gal būt, kad benusidanginančios kopos atidengs naujų vietų, 
kur bus galima rasti to pereinamojo laikotarpio likučių. Akmens pe- 
riode, kol gyventojų mista iš žvejybos, be abejonės, Užmario tarp 
jūrių ir marių padėtis žvejų gyvenimui tiko. Gal būt, prasidėjus pel- 
ningesnei žemdirbystei, gyventojai iš čia patys išsidangino į Rytprū- 
sių pakraščius, gal būt smilčių žygiavimas juos privertė išsikelti, gal su- 
sidaręs per Užmarį kariaunų žygiavimų kelias gyventojus išbaidė arba 
privertė saugumo dėliai susiburti kaimais, kad būtų galima bendrai 
gintis nuo netikėtų pavojų. Tai patvirtina gausingi palaikai iš naujes- 
niojo stabmeldystės periodo, bet jie jau nebe išmėtyti, o rodo kaimų 
pobūdį. Šiame periode gyventojų, spėjama, buvę žymiai mažiau.Vie- 
noj vietoj pas Stangenvaldę randama maišyti stabmeldybės ir krikščio- 
nybės laikų likučiai. 

Iš naujojo periodo randama palaikų pas Rasytę: šukės, plytų liku- 
čiai, stiklo gabalėliai. Kapinėse pas Stangenvaldę rasta kaulai medžio 
karstuose ir 1690 metų pinigų. Pas Skylvietę 1874 m. „senojo miško“ 
(akmens periodo) sluoksny atrasta kapinės su keturiais karstais, kurių 
vienas moteriškės su galva, padėta tarp kojų. Visuose trijuose karstuose 
rasta įdėta tinklų skandintojai ir greta rasta pinigų net iš 1701 m. 
Tokių vietų rasta dar pas Pilkopą, Nidą, Senuosius Naglius, Kuncę, 
Predę, Naumiestį. Visa rodo pirmosios krikščionybės pėdsakus. Ty- 


1) Tischler'is abejoja, kad tie sąšlavynai būtų gyvenamos vietos, juoba, 
kad „prosenuoliai būtų tyčia nešę atmatas į vieną vietą. Spėjama, kad tai 
greičiau bus buvę aukų deginimo vietos. 

rinėjant rastųjų lavonų kaušus, anot Bezzenbergerio, jie turėjo lie- 
tuvių rasės pažymius. 

„Tačiau nebyliai yra anie likučiai kai kada buvusių Prūsų gyven- 
tojų; nebyliai jų pelenai, kaip ir akmenų krūvos, kurie juos šimtmečiais 
apsupę laikė ir saugojo nuo blaškančių vėjų; tik dvasia, kuri juos kai 
kada gaivino, kalba mums vos besuprantamais tonais ir nedaugelis 
kalbos likučių yra silpnas atbalsis buvusio gyvenimo, yra teisingas 
atspindis jo tais laikais kūrimosi, bet ir lygiai yra liūdna gulbės giesmė 
beišnykstančios tautos“. (Joh. Voigt). 

ŽVILGSNIS Į PROSENOVĘ 


Pirma, negu prieisiant pamatinio klausimo — kurios tautos pra- 
nokėjai šiame kampely pirmieji apsigyveno, reiks padaryti kelionę į 
Samų žemės pusiasalį, su kuriuo Užmario praeitis yra tampriausiai 
surišta, kadangi pats Užmaris yra tos Sambijos (Samų žemės) atauga. 


Gintaro sala 


Taip, anot Voigto, prosenovėj vadinta Samų žemė. Dar prieš daug 
šimtų metų pirm Kristaus gimimo, atplaukę gintaro pasipirkti grai- 
kai, fenikiečiai, egiptėnai ir romėnai šį pusiasalį plačiai aprašinėjo, 
vadindami jį Romovijos ir Raunonijos sala, kadangi žemė yra iš 3 
pusių apsupta vandens. Iš rytų nors ir jungiasi ji su kontinentu, bet 
jie, dėl draudimo svetimtaučiams įžengti į šventuosius gojus, kurių pil- 
na buvo Samų žemė, rytų kraštą pasiekti negalėjo ir todėl manė, kad ir 
tą šoną apsupa jūra. Apie šį kraštą visam Artimųjų Rytų pasauly ėjo 
garsas, kaip apie nežinomą, pasakingą ir prietykių kraštą, begaliniai 
turtingą šiaurės auksu — gintaru. Šią vietą senovės kelionių aprašinė- 
tojai vadino dar Rikaite (Rikio sostinė: Rikys — vyriausias valdovas, 
kunigas, paskiau Krivė, Krivių Krivaitis). Graikai dar šią „salą“ vadino 
Oserikta (Sugraikinta — Šventoji Rikta). Mitridatas rašo iš kitų lūpų 
girdėjęs, kad germanų pakraščiuose Oseriktos saloj esą kedrų rūšies me- 
džiai, iš kurių gintaro sakai teka. Šiaip visi tą kraštą vadino Gintaro 
sala. Iš visų istorijai žinomų senovės Prūsų vardų — Kulmija, Pa- 
meranija, Pagezanija, Varmija, Natangija, Bartija, Galindai, Sudavija, 
Nadravija, Šalavija — Samų žemė buvo turtingiausia, labiausia tu- 
rėjo su pasaulio gintaro pirkliais ryšių, ir dėl to ji buvo seniau ir pla- 
čiau žinoma. 

Jau pats vietos pavadinimas — Romovija rodo, kad čia turėta gal- 
voj senovės lietuvių tikybinės šventovės vardą (Romovė — vyriausioji 
dievų buveinė, Šventoji Rikta — vyriausiojo Rikio — kunigo reziden- 
cija). Samų žemės vakarinėj daly, Baltijos pakraščiais tęsėsi didžiulis 
ąžuolų šventas miškas, kurio vidury buvo vyriausioji dievų sostinė 
Romuva. Miškas tęsės nuo pat kraštutinio šiaurės pakraščio, nuo 
Užmario, per visą Samų žemę ligi Aisčių marės (Frisches Haff) 
krantų!). Į tą mišką niekas, be kunigų, negalėjo gyvas įeiti, ir atplau- 


1 Voigt'as. Geschichte d. Preuss. 505 p. 

kiantieji pirkliai apie tai būdavo iš anksto įspėjami. Vietoj šventosios 
Romuvos dar šiandien stovi Romėnų senoviškas kaimas, 1325 m. raš- 
tuose paminėtas Rummove, kur gilesniuose žemės sluoksniuose ran- 
dama daugybė anglių ir pelenų. Romuvos apylinkė vadinosi Šventoji 
lanka. Vyskupas Jonas 1323 m. vadina ją „(Campus sacer — netoli 
nuo jūros ir labai turtinga gintaru“. Taip pat kryžiuočių kronikos 
mini, kad „„Romovė Sambijoj — vieta, kur viešpatavę stabmeldžių 
dievai ir buvus vyriausiojo kunigo Krivės būstynė“. Koks garsus ir 
galingas buvo Krivė,matyti iš to, kad romėnai jį vadino šiaurės papa, 


* 


Elnias ties Klaipėda 


ir daug kalbėta senovės raštuose apie jo asmenį. Tai rodo, kad mūsų 
prosenuolių turėta stiprios valstybinės formacijos, palyginamai aukš- 
tos kultūros ir aukštai pakilusio supratimo apie dievybę. Lietuvių 
tauta esą parėjus iš Rytų, dėl tojų maldose ir giesmėse ryškus buvo 
ypatingas rytų ilgesys: Aušrinei maldos, savotiški pavadinimai rytų 
kraštų gyvulių ir žvėrių. Didis yra panašumas mūsų dievų su indų ir 
arijų dievais: Perkūnas — indų Paryana, Aušra — Uschas, Aurora ir 
kit. Šviesa, diena, dangus, t. y. visa, kas šviesu ir gyvybę teikia, buvo 
vadinama pasaulio tėvu, taip pat tėvu kitų dievų ir žmonių. Šalia jo 
stovėjo šeimininkė Patnia, matar, regimai, tamsa, žemė, kaipo pa- 

saulio motina. Čia jau ir senoji malda į Perkūną: ,„Perkūne, tavo bro- 
lis Šveistikas (ugnies parnešėjas) perilgai trunka pas moterį Žemę. 
Jo veidas toks yra kaitrus, jog karšti prakaito lašai bėga nuo ano. 
Atšauk jį atgal: Žemė trokšta matyt tavo vėsųjį veidą. Tavo šalti pra-- 
kaito lašai eis jai į sveikatą.“ 

Vyriausi pajūrio gyventojų dievai bene bus buvę Bangpūtis — 
Žeminės ir Aukščio (žemės ir dangaus) sūnus, kurs valdo audras, ir 
vėjų tramdytojas Perdoytas; jie daugiausia yra pridarę gero ir žalos 
žvejams gyventojams. Jie abudu yra milžinai ir gyvena jūrų dugne. 
Perdoytas laiko maiše užrištus vėjus, ir jiems ištrūkus vėl juos suvaro 
maišan. Bangpūtis yra sykį norėjęs sunaikint žemę ir tam buvo su- 
kėlęs jūras. Bet Aukštis su savo milžinais stojo prieš jį. Kas nori 
šauktis Bangpūčio, turi pirma įmest ką nors gyva į vandenį. Bang- 
pūtis valdo ir miglas. Angelai miglos gali gaut tik iš Bangpūčio. Pa- 
trimpas — žemės karalius, bet jo vietoj bent nadravėnai 
pradėjo garbinti Žemeliuką, Vaisgamtį. Toliau yra žinomas, rodos, 
ir pajūriečių dainose angelas pasiuntinys Algis, kurs savo angelų bū- 
riais lydi mirusiųjų vėles į Anapilį. Jo sparnai lygu vėjo ūžimui. Ta-- 
čiau bene mylimiausia buvo dievaitė Laima, kuri taip jautriai apdai- 
nuojama kopininkų dainelėse ir kuriai buvo visas Užmaris pašvęstas.. 
Šalyje, kur Laima gyvena, viešpatauja gadynė gausos ir laimės, svei- 
katos ir gerovės. Visuose priepuoliuose ir reikaluose pirmiausia buvo: 
prašoma Laima, kaipo geriausioji žmonių ir dievų tarpininkė. Net. 
jaunuomenė melsdavosi jai savo intimiškiausiuose reikaluose, pav. : 
„Tu, geroji, mieloji Laima! duok man, brangioji ir viernoji, gerą ir“ 
gražų vyrą, bet neduok man negražų ir mažą vyrą.“ Vyrai taip pat 
prašė geros ir gražios, bet ne negražios ir mažos moters. 

Samų žemėje buvo daug stiprių pilių, kurias įsteigė ir valdė pir- 
mieji lietuvių mitologijos kunigaikščiai. Lucas David sako: „Jis (Sa- 
mas, Videvudo, Vaidevučio sūnus, kurio vardu praminta ir pati že- 
mė) pastatė ant vieno didelio didžiąja dalim supilto smilčių kalno 
tvirtovę, kurią pavadino Gailtegarvo (Gailgarbs, garbs — senprūsiš- 
kai kalnas, Gailos pilis?), iš kur per daug mylių aplinkui buvo matoma 
apylinkė, ir priešui priplaukus pakraščiu buvo deginama gandų lau- 
žas!). Steinas atranda nuo Kranto ligi Beeko sustiprinimų likučius, 
vad. Garbikai, pastatytus senųjų prūsų: tai buvus Samų žemės ap- 

1) Tačiau Voigt'as mano, kad minėtų valdovų būta skandinavų pa- 
pa Rokų vaikų, kurie išžudę vietinius gyventojus, savo apsaugai išsi- 

sauga prieš įpuolimus iš Užmario pusės, nes nuo senos senovės per 
Užmarį surado sau kelią įvairūs atėjūnai turtingiems Rytprūsiams 
plėšti vėliau patys lietuviai žemaičiai, eidami Prūsams į talką prieš 
kryžiuočius, tuo keliu ėjo. 

Raštuose Užmarį pradeda minėti tik kryžiuočių ir kardininkų ri- 
teriai 13 šimtmety (Liv. Reimchronik), kurio Beekas neatskiria nuo 
Samų žemės ir mini, kad čia lietuvių gyventa („im litauischen Samm- 
land auf der Nehring“). Kada iš tikrųjų Neringa gavo savo vardą, 
nežinia, tik vokiečiai tuo vardu pradeda ją vadinti: ,„„Neria versus 
Memlam“ (Cod. dipl. pruss. III, 123), ,„Memelsche Nehrung“ ir 
1427 m. Duisburgas kronikas, miręs 1330 m., pasakoja, kad 1283 m. 
per „neria curoniensis“ 800 lietuvių raitelių įsiveržė į Samų žemę. 
Taip pat 1308 m. 5000 žemaičių „in neria curoniensis circa castrum 
novum (per Kuršo Neringą, pro Naumiestį — mistro Konrado slap- 
tasis vasarnamis) įjojo į Samų žemę. Tas Naumiestis (Neuhaus), anot 
S. Grunavo, buvęs Rasytės vietoj, tačiau Hartknochas mano, kad Nau- 
miestis pirma buvęs netoli Kranto, tapęs perkeltas per 1 mylią nuo 
Karaliaučiaus, o Rasytė, pasak Dion. Runavo, statyta 1261 m., 14 
šimtm. kryžiuočių buvus sustiprinta į pilį (Toeppen), kurios vieta ir 
dabar dar tebesekama. Kryžiuočių dar minimas Cropsteyn ir Pillkop 
(1366 m.) ir Nida pirmą kartą minima jau 1437 m. 

Taigi šiuose pasakinguose kraštuose nuo seniausių Iaikų mūsų. 
prosenuolių gyventa. 

„DEW KORG SUPYKS PUSTI- 
TEAIS. -LSTUK - S50U5 


„Kas visuomet numirusioj kalboj su tikru skausmingai 
džiaugsmingu jausmu ieško atjausti vidujinį dabar veik su- 
akmenėjusį žmogaus širdies pamatinį toną; kas joj stengias 
surasti ne vien nebylius garsus, bet iškalbingiausius liudininkus 
tautos veiksmo ir elgesio, jos papročių ir mąstymo būdo, jos 
istorijos ir kilmės — tam menkiausias išmirusios tautos kalbos 
dokumentas bus šventas ir brangus, kaip kad galėtų būti 
Romuvos ąžuolo lapai : jis brangins ir tuos neskaitlingus lapelius, 
kurie su senųjų Pabaltijos gyventojų kalba, išsaugoti nuo amžių 
ardymo pačioj Samų žemėj yra dar išsilaikę: nes jie, nors ir 
vysdami, rodo tačiau stiprų prosenuolių stuobrį, iš kurio jie 
yra išsiskleidę“. 

(Joh. Voigt.). 


Kokia kalba kalbėjo priešistorinėj gadynėj šio kampelio gyven- 
tojai, taip pat nėra jokių tiesioginių paminklų. Reikia raustis po šį 
kraštą liečiančius senovės archyvus ir daryti nors ir miglotas išvadas 
iš dabartinių šio krašto gyventojų kalbos ypatybių. 

Šiandien visame Kuršių Užmaryj gyventojų priskaitoma šiek tiek 
viršiau 3000 galvų. Kalba jie trimis kalbomis — lietuvių, latvių (kur- 
šių) ir vokiečių. Kalbos vartojamos šiokioj proporcijoj: bažnyčioj bū- 
tinai lietuvių, žvejojant (marėse) kuršių, valdžios įstaigose vokiečių, 
o namie — lietuvių ir kuršių. Tačiau pastaraisiais laikais ypač pietinėj 
Užmario daly, kur iš Karaliaučiaus labiau vokiškumas pasiekia, Šar- 
kavoj ir Rasytėj vokiškas mokyklas belankančioji jaunuomenė labiau 
suvokietėjus. Čia jau ir bažnyčioj vartojama vokiečių kalba. Tačiau 
istorijai šis faktas reikšmės neturi, nes gyventojų rasinės ypatybės, jų 
senoviški papročiai ir apdarai aiškiai rodo juos esant lietuvių prūsų 
giminės ainių. Tai patvirtina tamprus Užmario gyventojų susigimi- 
niavimas su kitoj pusėj Kuršių marių gyvenančiais Rytprūsių lietu- 
viais ir tą giminystę vaizduojančios neskaitlingai išlikusios lietuviškos 
žvejų dainelės. Šiaip nuo atmenamų laikų Užmario gyventojai labai 
mažai bedainuoja ir naujų dainų nebekuria. O ir žinoma yra, kuriame 
krašte gyventojai kalba ir kilme maišyti, ten liaudies kūryba ir dainos 
išmiršta. Reikia spėti, kad žvejų dainos, taip turtingos išlikusios tik 
archyvuose ir rinkiniuose bei tarp Rytprūsių gyventojų, bus sukurtos 
dar vieniems lietuviams tebegyvenant. Nekalbant apie vokiečių prie- 
maišalą, kurs, aišku, yra naujosios gadynės padaras, šiandien problema- 
tingas tebėra latvių kalbos kuršių klausimas. XVI šimtmečio metraš- 

čiai sako, kad jau tuomet Neringos gyventojų būta maišytų. Bezzen- 
bergeris (Kur. Nehrung u. s. Bewohn.: 261) mano, kad pirma negu 
latviai ir vokiečiai atsidangino, čia gyveno senprūsiai ir lietuviai. 
Liudvikas Gediminas Rėza, vienintelis iš Užmario kilęs mokslavyris, 
aiškiai pasisako paeinąs iš lietuvių giminės (e gente lithuana natus). 
Kada, iš kur čia atsirado kuršiai? Kaip jau žinoma XII ir XIII šimt- 
mety prasidėjus smarkiems lietuvių ir prūsų su kryžiuočiais karams 
Kuršių Užmaris, kaipo karo kelias, labai nukentėjo ir sumažėjo gy- 
ventojais. Tais ir kiek vėlesniais laikais įvyko taip jau geologinių Už- 
mario permainų. Kiek pagerėjus sąlygoms gyventojai vėl pradėjo 
priplūsti. Jie buvo išimtinai žvejai ir pradėjo labiau apgyventi pietinę 
Užmario dalį, kaipo artimiausią kontinentui. Nauji ateiviai ir bus 
buvę tie kuršiai. Į rytus nuo Užmario Sambijos pakraščiais randasi 
kaimai Kranto Kuršiai (Cranzkuhren), Didieji, Mažieji Kuršiai 
(Gro8- Kleinkuhren), Naujieji Kuršiai (Neukuhren), kurie jau užei- 
nami XVI šimtm. raštuose. Pretorius (Acta borussica) sako, kad kur- 
šiai žvejai plėtėsi ir į sausumą gyventi. „Latvių elementas tarpe Užma- 
rio gyventojų savo daugumoj ir abelnai bus iš kitur atėjęs ir būtent 
kada tarp latvių ir livų įvyko taikingas susimaišymas“ (Bezzenb.). 
Kad latviai būtų kada nors Užmarį okupavę, tokia hipotezė atpuola, 
nes esantis tarp Užmario ir Latvijos Klaipėdos kraštas nuo amžių 
buvo grynai Žemaitiškas ir jame, apart keliolikos kuršiškų šeimynų 
Melneragėj ir Karklininkuose, jokių latviškumo žymių nėra. Kuršiai 
buvo tautelė, gyvenusi tarp Lietuvos Žemaičių ir Latvių Autzo (Au- 
tzen), visai skirtinga nuo latvių ir tik paskui sulatvinta. Stebėtina, kad 
ir Užmario kuršiai tokiais save vadindami neprisipažįsta esą latviais 
ir apie latvius nieko nežino. Diederich sako, kad Latvijoj iki 17 šimt- 
mečio žodis „kuršiai“ dažnai buvo vartojamas. Žemaičiai Latviją va- 
dina tik Kuršu. Bezzenberger'is sako: „Kuršiai buvo kaip ir livai 
skirtingos padermės, kurie (kuršiai) apgyveno dalį dabartinės Kurže- 
mės. Ši tauta vėliau buvo sulatvinta. Kuršiai į Neringą bus pirma to 
atkeliavę, nes jų kalba čia senesnė, kaip ji yra randama seniausiuose 
latvių raštuose iš 1586 ir 1587 metų (Bezzenb. K. N. u. s. B. 264). 

Raktą į klausimą randam susirašinėjime Klaipėdos komturo su 
kryžiuočių didžiuoju mistru, kur pastarasis skundžias dėl kuršių plū- 
dimo. Kaip matyt, dėl Livonijos ordeno komturo persekiojimo gy- 
ventojai ten buvo pasidarę labai neramūs, juo labiau kada Livonijos 
viešpačiai apkrovė juos dideliais mokesniais ir iš žvejų pradėjo reika- 
lauti didelės duoklės žuvimis (susirašinėjimai Goldingos ir Klaipėdos 

komturų su vyr. mistru iš 1408, 1439 m.). Taip pat žinoma iš 1328 m., 
kad žvejai žuvavimo reikalais ypač iš Livonijos buvo siuntinėjami į 
kitus kraštus. Vienas latvių kunigas Heinrich XIII šimtm. rašo apie 
Kuršius (curones), kad nuo Rygos įlankos ligi Kuršių įlankos šiaury- 
galio (Klaipėda) gyvenę kuršiai (kitaip vadinami Cori). Savo papras- 
tomis piratų valtimis jie darydavę drąsius užpuolimus ligi pat Danijos 
pakraščių. Eselio (Oesel) salos gyventojai supirkdavę jų suplėštąjį 
turtą ir pagautas moteris. Livai buvę jų sąjungininkai. Prie Vindavos 
jie susikivirčiję su Vendais dėl žemės ir pastaruosius išviję. 1230 m. jie: 
priėmę krikščionybę. Kuomet Did. Lietuvos kunigaikštis Mindaugas 
1260 m. atmetė krikščionybę ir be savo lietų-baltų tautų pasikvietė 
kuršius bendrai tautinei kovai prieš ordiną, kada į jo rankas pateko 
Dorpatas ir 1265 m. riteriai tapo sumušti Darbenės laukuose, Kuršiai 
atsimetė nuo savo Rygos valdovo ir petys į petį prisidėjo kovon su 
baltų giminių vienytoju prieš Ordeną (Tetzner, Slaven in Deutsch- 
land, 114). 

Kuršių kalbos tradicija ant marių rodo, kad ateiviai bus buvę 
kaipo žvejai daugiau prityrę specialistai ir tokiu būdu šioj srityj įsi- 
galėjo jų žvejiškoji kultūra. Be to, anot Bezzenbergerio, kuršių kalba, 
kaipo trumpesnė, niuriems ir maža kalbantiems žvejams esant ant 
jūrų, išrodė parankesnė. Lietuviškoji kaipo senesnė ir muzikalingesnė 
pasiliko bažnyčiai. Kokia skambi buvo senprūsių kalba matome iš 
užsilikusio ,,Tėve mūsų“ ir čia paduodamų keletos sakinių: Tawa nou- 
son kas tu essei en Dangon. Swintints wirst twais emnes. Pereit twais 
Ryks, Twais guaits audasin, kagi en Dangon tyt deigi no semien. 
Nauson deinennin geitien dais noumans schan deinan. Bhe etwerpeis 
noumas nousons auschatins, kai mes etwerpimai nousons auschan- 
tenikamans. Bhe ni weddeis man em perbandosnon. Schlait isrankeis 
mans esse wisson wargan. Amen. 

„Dew korg supyk s pustitiais. Istuk ssus“ (Užrašas neva iššifruo- 
tas nuo vienos senprūsių karo vėliavos, kurs reiškia: Dieve Kurše, 
supyk ant mūsų neprietelių, nubausk juos, arba: Dieve Kurše, supyk 
ant pūstytojų, istik šiuos). 

DABARTINIAI UŽMARIO 
tri A EN TOTAI 


Apdarai, papročiai ir tautinės ypatybės pas Kuršių Užmario gy- 
ventojus veik tie patys, ką pas lietuvius šiapus marių. Vyrai ir moters 
čia stiprios sudėties, labai mandagaus ir ramaus būdo. Gyvena gana 
ilgai. Vargu kur tiek rasis sveikų senių, kaip žvejų šeimynose. Vyrai 
skutasi, bet augesnieji žvejai mielai nešioja po smakru pabarzdes. 
Rūbai jų naminio darbo, trumpa jakė, atlapa krūtinė, aptemptos keli- 
nės, aukšti batai, skriblius su nuverstomis užpakaly ir pakeltomis 
kaktoj rabomis. Moters dėvi mielai juodus apdarus, rečiau langėtus 
spalvotus. Skepetukai taip pat juodi ar margi, šventadieniais balti. 
Avi medpadžius. Labai dievobaimingi ir prietaringi. Dainas ir pasi- 
linksminimus laiko nuodėme. Šventadieniais, ypač Šv. Jono dieną, ir 
ketvirtadieniais jokiu būdu į jūrą neplaukia. Naujai padarytą laivą 
krikštija: guldo kniupščia ir kryžiškai šauna. Naujus unguriams gau- 
dyti šniūrus namie peržegnoja, paskui metant į vandenį apspiauja. 
Nevykstant sugaut žuvų vagčia išpiauna gabaliukus iš svetimo tinklo 
ir siuva į savąjį arba rūko savo tinklą parako dūmais ir laisto gyvačių 
vandeniu. Čia labai nesenai išnaikinta senovės tikybos likučiai. Juod- 

krantėj dar ir šiandien yra vieta, vadinama Linde arba Nuodėmių 
Liepa (Griekinė Liepa), kuri augo Nuodėmių Dauboj. Pirm 200 metų 
čia naktimis dar matydavo aukų ugnis degant. 1750 m. vokiečių val- 
džia nubaudė daug žvejų už slaptus susirinkimus prie senų liepų ir 
ąžuolų, kurių tuomet dar augo Užmario saloj. Vienok apie Užmario 
gyventojų dievybės supratimą tegalim spėti iš artimosios Samų že- 
mės religinių palaikų, kurie rodo, kad senprūsių tikyba buvo gana 
ištobulinta ir tolygi visai lietuvių giminei. Vienas tik čia žinomas šiaip 
Lietuvoj nepažįstamas dievas Kuršas (Kurcho, Korg ir tt.), tai kaipo 
gyvybės ir palaimos dievas. Šis vardas mitologiškai lyg ir nori 
pateisinti Marių ir Užmario pavadinimą Kuršo marėmis ir Kuršo 
Užmariu. 

Žvejyba Užmario salos gyventojams yra vienintelis išsilaikymo 
šaltinis. Žvejoja veik tik vasaros metu ir žiemą, kiek tai yra galima 
per ledą. Pavasarį ir rudenį, užėjus taip vietinių vadinamam „,šaktar- 
piui“ (laikotarpis, kada ledas yra nešamas arba jis toks dar plonas, 
kad nekelia) žvejai sėdi namie ir yra veik visai nuo pasaulio atkirsti. Žve- 
joja daugiausiai marėse. Čia sugaunama žuvis: sterkos, ešeriai, kar- 
šiai, unguriai, stintos, vėgėlės ir kt. Į jūrą plaukia rečiau tik geram 
orui pasitaikius. Įspūdingas reginys, kaip vakare po saulėlaidos lyg 
kokie nakties paukščiai išskėstais sparnais burėmis palengva nusklenda 
tamsėjančiu marių paviršium ilgiausia eilė laivelių. Ir taip ištisomis 
naktimis jie laido į marių dugną ilgiausias virves su meškerėmis arba 
valkioja didžiulius tinklus. Rytmetį taip pat su saule žvejų ekspedi- 
cija grįžta su grobiu. Čia jau prasideda moterų darbas — skrosti, rū- 
kyti, džiovinti, skirstyti. Visa tai daroma labai primityviu būdu: čia 
pat prieangy savo bakūžių turi nulipdytą iš purvo panašią į krosnį 
ugniavietę: ten pripila pušinių konkorėžių ir užkuria juos. Iš viršaus 
sukabina rūkomąsias žuvis ir apkamšo viršų šlapiais skarmalais. 
Plekštės tokiu būdu iškepa labai greitai, unguriai troškinami ilgiau. 

Įdomus dar yra kitas pašalinis Žvejų užsiėmimas — tai varnų 
„žvejojimas“ ir žuvėdrų kiaušinių rinkimas. Paliai Rasytę yra viena 
pelkė, vadinama Žuvėdrų Kudra (Mėwenteich), apie kurią žuvėdros 
suneša tokias daugybes kiaušinių, kad juos surinkę žvejai ne tik patys 
sočiai pasivaišina, bet ir į Vokietiją išgabena. Varnos čia gaudomos ru- 
denį ir pavasarį pilnais tinklais. Mat, ties Rasyte eina paukščių kelias, 
kuriuo bene visi Lietuvos paukščiai traukia į šiltuosius kraštus ir iš 
jų atgal grįžta. Čia yra įsteigta paukščių observatorija, kuri, pav., 
1913 metais suskaitė 567.000 pralekiančius paukščius. Na,tai tuo pačiu 

keliu traukia ir varnos, bet jos, kaipo trapesnės, leidžias pasistiprinti 
ir čia tampa įviliojamos į tam tikrus tinklus su pagalba žuvų arba pa- 
gautų ir pririštų gyvų varnų. Dar viena gyva, dabar kiek aptilusi pra- 
monės šaka — gintaro ieš- 
kojimas ir jo apdirbimas. 
Kiek turtingas gintaru buvo 
šis kraštas, matyt iš to, kad 
ir sala ir jai gretimoji Sam- 
bija žiloj senovėj buvo va- 
dinami Gintaro Sala. Se- 
niau buvo galima atrasti di- 
deles gintaro kasyklas pačioj 
sausumoj, apart to, kad van- 
duo iš jūrų ir marių išpluk- 
dydavo. Tik 1861 metais 
įsitikinta, kad tokių kasyklų 
dar turi būti po vandeniu, 
iš kur gintaras audrų ir iš- 
metamas. Mėginimai baga- 
riuoti gintarą marėse pada- 
ryta ties Juodkrante ir jau 
1867 m. iškelta 36642 kilo- 
gramai gintaro, o 1883 m. 
net 75546 kg. Tik 1899 m. 
gintaro žvejybą pasiėmus 
pačiai Prūsų valstybei, ji 
buvo greit čia pertraukta ir 
perkelta į Sambiją. Pasta- 
ruoju laiku kai kurie Klai- 
pėdos pirkliai norėjo atnau- 
jinti gintaro kasyklas marė- Varnų gaudytojas. 

se, bet pasirodę, kad randa- 

mi gintaro sluoksniai labai giliai žemėj guli ir jo racionaliniam iš- 
naudojimui reikalinga rimto pasirėdymo. 

Kuršių marės, kurios veik vienos išmaitina Užmario gyventojus, 
neskaitant rytų pakraščių, yra panašios į didžiulį trikampį, kurio 
“ pietų šonas turi 4 mylias, o kiti du drauge 13 mylių. Marių ilgumas 
98 km, platumas storgaly 45 km. Tarp Ventės rago Klaipėdos linkui 
marės ima žymiai siaurėti. Su siaurėjimu greta eina seklumas. Kuo- 

met pietinėj daly marių gilumas siekia net 9—13 metrų, ties Juod- 
krante bendras gilumas bėra 1,5 m, vietomis net 0,5 m. Laivai pra- 
eina Nemuno srovės vaga, kuri dar yra bagariuojama ir turi gilumo 
6—9 m ir eina atstumo nuo Užmario 200—300 metrų. Nebetoli Klai- 
pėdos ši srovė pasidalina į dvi šakas, kurios siekia gilumo per 10 m. 
Senovės Kuršių marės buvusios vadinamos Rusnės marėmis, bet spė- 
jama, kad tai paimta nuo Nemuno rankovės Rusnės, kuri į šias mares 
įteka. 


UŽMARIO AUGMENIJA 


Kažkada Užmaris buvo apaugęs gražiu spygliuotu mišku. Tai 
liudija Hennenbergerio žemėlapis iš 1576 m., paminėjimas iš 1665 m. 
pas Buckhardtą, kad Neringoj virta daug smalos. Yra išlikusių vardų, 
turinčių sąryšio su mišku: Kirošils, Degešils (šilas), Preede (pušis), 
Skirpstų kalns. Toliau iš smėlio kyšantis nupustyti miško kelmų lie- 
kanos ir senoji miško žemė, kuri aiškiai parodo senųjų kalnų ir daubų 
formaciją. Matyt, senovėj būta ir lapuotų medžių — užsilikusi Juod- 
krantės Liepa ir juodalksniai. 

Kelmų sluoksnis randasi ant smiltinio dugno ir yra vėl smėlio 
užpiltas, kas parodo mišką augus prieš smilčių keliavimą ir po keliavi- 
mo. Išlikę kelmai savo didumu įrodo, kad miško senovėj augta gana 
derlaus. Kai kur dar neseniai, ypač apie Nidą ir Lattenvaldės kalnuo- 
se nuo išpuvusių kelmų buvo susidariusios pavojingos duobės. Medžio 
viduriui išpuvus, o žievei sutvirtėjus, pasidarė giliausi šuliniai, kurių 
viršus dažniausia būdavo užskretęs ir pridengtas smiltimis. Vargas 

įkritusiam į tokią gamtos užtaisytą vilko duobę... Pastaruoju metu 
tokių išpuvusių duobių neberandama. 

Po šiuo senovės miško sluoksniu yra dar kitas visai panašus — 
pirmojo Užmario dugno iškilimo periodo miškas. Šiame tai sluoksny 
randamos akmens gadynės liekanos. Šis sluoksnis randasi papėdėse 30 
pėdų aukščiau jūrų paviršiaus. Čia taip pat randami aliuvijaus gady- 
nės akmens radiniai. 

Miškai čia bus užaugę laikotarpyje, kada tam tiko jūrų krantas, 
kada buvo kuo mažiausia išmetama iš jūrų smilčių. Tokia sąlyga 
įvyko, kada diliuvialinis gruntas sekulariniu kilimu iškilo su jūros 
paviršium ir virš jo. Pusiasalio drėgmė, kylanti iš jūrų ir ma- 
rių buvo tinkama skubiam augimui. Tuo laiku augęs miškas vadinosi 
„seniausiuoju“. Jis žuvo, kaip tik pasibaigė ji iššaukusios sąlygos, 
t. y., kai diluvialinis mergelis Užmario pakraščiuose vėl nugrimzdo 
po vandeniu. 

Senasis miškas buvo užaugęs, kada smiltys, nužudę ,,seniausiąjį“ 
mišką, nukeliavo į rytus, o naujų smilčių maža bebuvo išmetama, gal 
būt dėl to, kad jūrų apsemtasis miškas trukdė išmetimą. 

Iš „senojo“ miško yra išlikę 3 plotai iki šiai dienai: pirmas į vaka- 
rus nuo Kranto, antras tarp Kranto ir Grenco ir trečias Juodkrantėje. 

Iš jaunojo miško, kuris palengva pradeda užaugti nuo lekiamųjų 
smilčių apsaugotąjį plateau, gražiausias bus išaugęs į šiaurę nuo Ni- 
dos. Šiame dideliame jauname miške-krūmyne iš spygliuotų ir 1a- 
puotų jaunų medelių — laikosi vieninteliai Užmaryj išlikę elniai. 

Pastaraisiais metais miškas vėl pradeda užkariauti tyrumas, už- 
augdamas ant apsodintųjų kalvų ir šiaip vietose, kur sulaikytas smil- 
čių žygiavimas. 


€ 


Smilčių apsodinimas jau pradėtas 15—16 šimtm. Dar prie Di- 
džiojo Friedricho užsodinta buvę Užmaryj bilijonai diegų, kurie 
gražiai augę. Sodinimo tikslas: 1) sulaikyti vietoj išplautąją smiltį, 
2) sulaikyti sausumos kalnų tolyn kėlimosi. Nuo 1830 m. pradėta ap- 
sodinti didieji Užmario kalnai pas Rasytę, Nidą, Juodkrantę, sėjant 
tyrų avižas ir žoles (Elymus arenarius, Arundo arenaria). Pryšakinėms 
kopoms padaryti tveriama buvo tvora, kurią vėjas greitai apnešė smil- 
čių volu ligi 10 metrų aukštumo, kurs vis buvo apsėjamas žolėmis, 
kol pagaliau smilčių pakilimas nuo jūrų visai tapo sulaikytas. Tačiau 
ir dabar vis reikia nuolat jas taisyti. Kalnai apsodinti pušaitėmis (Pi- 
nus montana s. inops), kurios savo stipriomis šaknimis aprėpia plotą 

ligi 80 sieksnių viena!). Tyrų apsodinimas yra darbas, reikalaująs 
didelių iškaščių ir einąs iš lėto. Visų pirma reikia sulaikyti smiltis 
vietoje, kad neužneštų diegų. Tam plotas dalinamas į keturkampius 
po 16 ketv. metrų ir keturkampių sienos išpinamos virbų tvorelėmis, 
kurios viena nuo kitos eina per 4metrus. Kiekvienam hektarui tyrų 
aptverti reikia po 50 kūb. metrų šakų. Vienas kūb. metras duoda 
100 metrų tvoros ilgumo. , , 
Paskiau tie tarpai, t. y. vi- o i 
sas plotas apdengiamas 
molio vopna ar balų pur- 
vais ir dumblu. Tokiu 
būdu tik sulaikoma smil- 
tis. Sodinama po 6—8 die- 
gus į vieną ketvirt. metro 
plotą. Diegai turi būti ne 
jaunesni 2—3 metų. Už- 
mario plateau, t. y. lygioji 
juosta tarp pajūrio pry- 
šakinių kopų ir kopkalnių 
yra veik visa užsodinta 
mišku, kurs gana gyvai 
auga. Šiandien tyrų kul- 
tūra jau tiek toli atvaryta, 
kad iš 1869 m. buvusių 79 
km nuogų keliaujančių 
kalnų, dabar tokių iš vi- 
so beliko 37,5 km. Vals- 
tybinio ūkio ir vietos gyventojų atžvilgiu tiktai tokia kultūra apgy- 
nė salos gyvenimą ir Kuršių marias nuo užpylimo su visomis to- 
limesnėmis pasėkomis. Gamtos mylėtojo ir turisto atžvilgiu apsodi- 
nama kultūra naikina taip retą prigimties padarą, gavusį jau pavadi- 
nimą Šiaurės Sahara. 

Augalais Užmario sala nors taip neturtinga, tačiau joje randami 
kai kurie ypatingi augalai ir žolės turį nemažos reikšmės botanikai 
pažinti. Iš ledų periodo čia tebeauga šiaurės linnaea (Linnaea bo- 
realis), erškėčių įvairios šeimos (Dolden), Eriginum maritimum ir 
plačialapiai varpeliai (Campanula latifolia), geltonosios saulės roželės 


Linnaea borealis 


) Pas Nidą yra toks egzempliorius, apimąs 31 žingsnį splink, o tik 
5 pėdų aukščio. 


Np 


(Helianthemum chamaecistus) ir kt. Jie pamaži, ypač varpeliai, iš- 
miršta, dėl to yra draudžiama juos rauti. Toliau plačiai auga gauruo- 
tasis ožkabarzdis (Trapopogon floceosus) iš liūtodančių šeimos; auga 
smiltyse giliai įleidęs šaknis Bunias orientalis (Zackenschote), panašus 
į laukines kanapes. Sidabralapių alyvinių karklelių krūmeliai (Eleagnus | 
argentea). Šie visi spėjama yra laivais atnešti iš Oriento (Rytų). Drus- 
kažolė (Salsola cali), mėlsvoji jūrų garstyčia (Carile maritima), pa- | 
skardžių trikrepšis (Trichlochia maritima),paskardžių plokščiažirnis 
(Larythus maritimus) ir kt. 

UŽMARIO DAINOS 


Išbėg, išbėgo 


O ir sugavo 

Dyvnais tinkleliais | 
Du jūrių veršiukėliu. 
„„Ei, drauge, drauge, 
Drauguži mano, 

Kas tai dyvnų žuvelių!“ 
O ir supyko 

Bangų Dievaitis, 
Pakilo šiaurvėjaitis. 
„Ei, drauge, drauge, 
Drauguži mano, 
Mesk aukso inkarėlį! 
Tegul terita 
Bangpūtis valtį 

Ant aukso inkarėlio!“ 


Išbėg, išbėgo „„Ei, drauge, drauge, 
Iš Rusnės kiemo Drauguži mano, 

Du jaunu žvejytėliu. Lipk stiebo viršūnėlėn, 
Jie leido, leido Rasi matysi 

Plonus tinklelius Kopų kalnelį 

Būdami vidurėly. Ar laibąsias pušikes!“ 
O gaudė, gaudė „„Nei matau Kopų, 
Marių žuvikes as Kopų kalnų, 

Savo plonais tinkleliais. Nei laibųjų Bakikių io $6 


Ei linksmas 
Ei linksmas rundas geltons laivelis, Nei rugius riši, nei šieną grėbsi, 


Žalių šilkų žėgleliai. Nei staklužių taisysi, 
Ei, šipor, šipor, jauns šiporėli, Nei javus kulsi, nei linus rausi, 
Lipk masto viršūnėlėn; Nei verpsi, neigi ausi. 
Ten tu matysi — Kopų kalnelį ' Žvejų mergelė, pajuodakėlė, 
Ar laibąsias pušikes! Nemok trijų darbelių. 
Jo aš nemačiau Kopų kalnelio Nemok ji austi, nei plonai verpti, 
Nei laibųjų pušikių, Nei staklužes taisyti. 
Tik aš ten mačiau jauną mergelę Laive ji sėdi, laivu liuliuoja, 
Žaliam rūtų daržely. Laivo šniurus šniuruoja. 
Rūtytes skynė, vainiką pynė, Juo puč vėjelis, juo bėg laivelis, 
Pindama griaudžiai verkė. Linksma mūsų mergytė; 
Ei, cit, neverkie, jauna mergele, Juo tykst vėjelis, juo stov laivelis, 
Gavai lengvų bernelį; Smutna mūsų mergytė! 


O kur tu buvai? 


»O kur tu buvai, mano berneli? Į jūras mares. Gelbėk, mergyte, 
„Ant jūrų marių žuvų žvejoti.“ Gelbėk, jaunoji, nors ši kartelį I“ 
„Ar sužvejojai, mano mielasis, „Gana gelbėčiau, neturiu laivo, 
Žuvų žuvelių, margų lydekų? Nei klevo irklo... Dar mano laivas 


„„Tinklelį ploviau, rankas mazgojau, Girioj ant kelmo, o klevo irklas 
Nusmuko žiedas bevardžiui pirštui. Dar neišdygo“. 
Žiedelio griebiau, pats jauns įpuoliau 

Į žvejus eisva, 
žvejus lankysva, 
žvejų ženteliais būsva. 


Į žvejus eisva 


Žvejų mergyčių 
minkštos rankelės, 
jų šalti patalėliai. 


Irklas po galva, 
tinklas po šonu, 
žėglelis apsikloti. 


žvejus jočiau, 
vejus lankyčiau, 
Žvejų mergatę vesčiau. 
vejų mergatė, 
Pajuodakatė, 
Nemok trijų darbačių: 
Nei plonai verpti, 
Nei tankiai austi, 
Nei drabužių rėdyti: 
Ai, vargios, vargios 
Mano dienatės... 
O bus ir dar vargesnės. 
Vargas ant vargo, 
Bėda ant bėdos 
Ant vandenų mergatei! 


Laima šaukė, Laima rėkė, — 
Basa bėgau per kalnelį, 
Mačiau tris žvejačius, 
Kopininkus ant jūračių. 

— Ar nematėt mano brolelį 
Ant aukštų jūrelių? 

— Ai mergate, lelijate, 
Tavo brolytis gul nuskendęs 
Ant jūrų dugnelio. 

Smiltys jo akeles graužia, 
Vilnys jo plaukelius plauja. 
— Kopininkai, mieli kūmai, 

Į žvejus jočiau 


O ji tik moka 
Laive sėdėti 
Baltas rankas mazgoti. 
— Laive sėdėjau, | 
"Tinklužį traukiau, 
Baltas rankas mazgojau. 
Ai, baltos, baltos 
Mano rankatės, 
Kasdien ant vandenačių. 
— Ai, baty, baty 
Batuži mano, 
Perleisk man tavo mergatę! 
Veikiau perleisčiau 
Daug mėrų lauko, 
Ne kaip mano mergatę. 


Laima šaukė 


Ar ištrauksite brolytį 

Iš jūrų dugnelio? 

— Ką gi duosi, kad ištrauksim? 
— Vienam duosiu šilkų juostą, 
Antram duosiu aukso žiedą, 
Trečiam neturiu ko duoti... 
"Tuomi pati suderėsiu, 

Jaunu jūrininku. 

Jūrininkas mudrus vyras, 

"Tasai mok laiveliu bėgti — 
Bėgt su vėju, bėgt prieš vėją... 
Žvejų sodyba. 


UŽMARIO PASAKO I 


NAGLIO LEGENDA 


Prieš daug šimtų metų pušyne ant kalno prie marių krašto buvo 
trobelė, kurioj su sūnumi ir dukrele gyveno senas laivų statytojas. 
Žmogus buvo nagingas, darbštus ir teisingas. Per ištisas dienas pu- 
šynas aidėjo nuo laivų statytojo kirvio smūgių. Jis turėjo laimingą 
ranką ir jo statyti laivai visuomet iš marių grįždavo laimingai. Už- 
mario žvejai veržte veržėsi pas jį su užsakymais: kam seną pataisyti, 
kam naują laivą pastatyti. Už nepaprastą nagingumą jį praminė Nag- 
liu, auksanagiu laivadirbiu. 

Ramiai ir palaimintai 
slinko dienos ir metai, 
Nagliui su sūnumi nuo sau- 
lės iki saulės laivus statant, 
o dukrelei namie šeiminin- 
kaujant. Bet sykį sūnus pa- 
reiškė tėvui: ,,„Nebenoriu 
laivus dirbti; noriu  ka- 
riautoju būti. Einu vendra- 
voti, sau laimės ieškoti. 
Dievams padedant karvedžiu pastosiu, priešus nukovosiu. Jei grį- 
šiu — turtingas, jei mirsiu — garbingas“. Atsisveikino ir išplaukė 
už jūrų marių. 

Naglius liko vienas žvejams laivus statyti. Visas jojo džiaugsmas 
liko, tai vienintelė dukrelė Agela, kuri buvo ne vien tėvui palaima, 
bet visam Užmariui angelu. Ji visur džiaugsmą nešė ir palaimą skleidė, 
bet pati buvo nelaiminga. Užmario žvejų vaikai jaunikaičiai, norėdami 
Agelos širdį laimėti, ėjo lenktynių iš visų dorybių: darbštumo, nar- 
sumo, drąsumo kovose su audromis ir bangomis, sąžiningumo ir tau- 
rumo. Bet Agela vis savo brolio liūdėjo ir vien jo klausinėjo ir kiauras 
dienas jo jūromis grįžtant laukė. Nesulaukdama brolio grįžtant, ji 
pradėjo tėvo prašyti jai laivą pastatyti. Ji savo brolio plauksianti ieš- 
koti. 

Vieną audringą dieną Agela pamatė jūroje su bangomis bekovo- 
jantį mažą laivelį, kuriame sėdėjo tik vienas žmogus. Didžiulė kaip 
kalnas, putodama ir šniokšdama banga, pagavusi išmetė į krantą ir 

laivelį ir vairuotoją. Atgaivinusi Agela parsivedė jį pas tėvą. ,„Vadinuosi 
Pėteris. Plaukiu iš žemės, kur buvo didis karas. Karvedys mirdamas 
įsakė man jo auksą nugabenti jo tėvui Nagliui“, pareiškė svetimšalis. 
„Bet visas auksas audroj paskendo. Noriu likti čia, kol jūra mano vado 
auksą išmes į krantą“. 

Tėvui nebereikėjo laivelio statyti. Agelai nebereikėjo brolio ieškoti. 
Agela apraudojo brolį ir su Pėteriu neatsitraukdamu nuo jūros laukia 
išmetant aukso. Audroms praėjus, toje vietoje, kur jūra išmetė Pėte- 
rio laivą, jiedu rado didelę daugybę gintaro, kurį svetimų šalių pirkliai 
už brangius mainus išsivežė. Nagliai pasidarė turtingi. Bet žvejai 
pradėjo nuo jų tolintis ir įtarti su velniu susidėjus. Jie sakė: ,„Pėteris 
audros sketeromis atplaukė ir jūra jam dar gintaro davė. Jis tikras jūros 
išblokštas velnias.“ 

Nusiminęs Pėteris anksti rytą išvyko į pamarį. Nesulaukdama jo 
grįžtant pusryčių Agela išėjo jo ieškoti. Į jos šauksmą tik kalnų pušių 
ir jūros ošimas atsiliepė. Besekdama pamaryje rastas pėdas, ji nepa- 
sijuto atsidūrusi drimzake, kurio kiauroji smiltis prarijo ją, kaip buvo 
prarijusi drimzako pavojaus nežinojusį Pėterį. 


DRIMZAKAS 


Tarp Juodkrantės ir Pervelkos prie baltų kopkalnių yra maža Kur- 
šių marių įlanka, drimzakas. Drimzake niekas nežvejoja. Drimzako 
dugnas nuo kopų pakraščio iki pačių marių gelmių grimsta. Be to, 
ten nuolat vaidinasi Pėteris, pridarydamaš žvejams daug nuostolių, 
sulaikydamas betraukiamus tinklus, išleisdamas jų pagautą žuvį ir vi- 
sokiais prasimanymais baugindamas žvejus. 

Kartą rudens šeštadienį vienas žvejas palei drimzaką sugavo daug 
žuvies. Sekmadienį, atsidėkodamas Dievui, visą dieną meldėsi. Baigus 
maldą ir besirengiant pietauti, į vidų įėjo aukštas, jaunas, tvirtas, tik 
apiplyšęs vyras. ,„Gaspadoriau, priimki mane žvejoti“, pasisiūlė ne- 
pažįstamasis. 

Patempęs žmoną į priemenę žvejas mirktelėjęs jai tarė: „Matai, 
motin, koks vyras? Tokį turėdami, atsiskirtume nuo kaimyno ir žve- 
jotume vieni. Manau, palaikykime jį“. 

„Bet jis toks didelis, daug suvalgys. O kur jam tokius drabužius 
gausime?“ abejojo žmona. 

„„Ropučių turime, o žlabakų klipėmis prigaudysime. Puodą žuvų- 

ropių išvirus, galės kimšti, kiek telpa, o drabužiais, kol pasipelnysim, 
savo panešios. Kojos nedidžiausios, savo batus duosiu“. 
Bernas buvo sulygtas ir pakviestas pietų. Kol išvirė žuvų-ropių 
puodas, laivas ir tinklas buvo paruošti, o šventadieniais po šeštos va- 
landos jau galima pradėti žvejoti. Už padvigubintą porciją samdinys 
prižadėjo vienas tinklo galą traukti. 

Žvejas laikydamas vairą gėrisi, kaip tvirto samdinio rankos irkluo- 
jamas laivas mariomis skriste skrenda. Samdinys prikalbėjo plaukti į 
drimzaką. Prieš vakarą suspėjo užmesti tinklą. Vieną galą traukė sam- 
dinys, antrą žvejas su sūnumi. Betraukiant sutemo. Staiga užėjo šal- 
tas vėjas su lietum. Tinklas traukėsi ypatingai lengvai. Ištraukus pa- 
sirodė ir tinklo antrasis galas. Samdinys savo galą paleidęs — ir šian- 
dien niekas nežino, kur dingo. 

* 


Sykį Labguvos kontrabandininkas Cibulis, keliaudamas iš Pervel- 
kos į Juodkrantę, labai pavargo ir pasiekęs drimzaką nutarė čia per- 
nakvoti. Jam nespėjus pakrūmėj užmigti, ties juo prie kranto atplaukė 
laivas ir išlipo trys vyrai. Jie paprašė Cibulį padėtį iš laivo iškelti dėžes. 
Padėjęs iškelti paskutinę dėžę, Cibulis atsipūtęs pasakė: „Ačiū Die- 

vui“. Norėjo dar ką sakyti, bet pasijuto besąs vienas. Nebemigęs Ci- 
bulis nuėjo į Juodkrantę ir čia visą nuotykį papasakojo burtininkei, 
kuri išaiškino, kad trys vyrai buvę nelabieji, o dėžėse buvęs auksas, o 
jis dviem žodžiais juos nubaidęs ir auksą praradęs. Cibulis po to nie- 
kuomet nesakė ,„Ačiū Dievui“, o vis skųsdavosi, kad sunkus ir var- 
gingas gyvenimas esąs. Bet nuo to laiko jo gyvenimas tikrai pasidarė 
sunkus ir vargingas. 
* 


Kartą pas žvejus atsibastė drąsus bernas Albertas. Jis susilažina 
su kitais bernais ir eina per visą naktį kopose nakvoti. Gudresnysis 
žvejas pasivilioja Albertą nuo kito žvejo ir šeštadienio naktį su juo iš- 
plaukia į drimzaką žvejoti. Žvejas savo tinklo galą ištraukia, bet Al- 
bertas savojo virvės galo neleidžia. ,„Albert, leisk! Albert, ar tu leisi?““ 
klausia žvejas. Bet nei atsakymo, nei Alberto. „Ar ne Pėteris apstojo?“ 
pamanė žvejas ir, nutaręs gintis Dievo žodžiu, nuėjo Alberto pažiū- 
rėti. Virvė buvo pririšta prie karklo, o Albertas su visu laivu ir irklais 
dingęs. Tinkle, kurs taip sunkiai davėsi traukiamas — didžiulis kel- 
mas. Nuo to laiko žvejai drimzake žvejoti vengia. 


sa Ay AS AVA P IAA TL IB aa r 


: PIRMIEJI NAMINIAI GYVULIAI UŽMARY 


Buvo laikas, kada Užmario žvejai dar neturėjo naminių gyvulių. 
Vienas žvejas, nuvykęs pas žemininkus, nusipirko karvę, kuri parvežta 
greit apsiveršiavo. Kaip tik tą pačią dieną pas žveją užėjo pakeleivin- 
gas žmogus ir paprašė nakvynės. Kadangi priešininkėj buvo apgyven- 
dinta karvė su veršiu, o kitos patalpos nebuvo, žvejas pakeleivį apnak- 
vindino, kampe guolį pataisęs, toj pačioj priešininkėj. 

Rytmetį pakeleivis nesikelia pusryčių. Nesulaukęs, žvejas eina ža- 
dinti. Bet koks jo buvo išgąstis radus veršį linksmai šokinėjant, o pa- 
keleivio vienus batus ant guolio pamestus. Buvo pašaukti kaimynai, 
kurie ilgai nesistebėję nutarė, kad veršis bus svečią suėdęs. Čia pat 
buvo nutarta veršį ir jį pagimdžiusią karvę sunaikinti. Nelabuosius 
gyvulius užmušus ir juos kuo toliausiai kopose pakasus, žvejui prireikė 
savo batų, kurie kabėjo priešininkėj pakabinti. Tik savo batų 
neradęs, žvejas įsitikino, kad pakeleivio būta vagies, kurs jo geresnius 
batus apsiavęs, o savo lupatus palikęs nakties metu buvo išėjęs. 

* 


Kartą vienas Užmario žvejas, besilankydamas pas žemininkus, bu- 
vo pavaišintas medumi. Medus žvejui labai patiko ir jis norėjo pats 
medaus turėti. Žemininkas patarė jam pirkti bičių avilį, ką šis ir pa- 
darė. Kadangi buvo žiema, kad bitės nesušaltų, žvejas parsivežęs 
avilį, pastatė jį šiltoj pirkioj. Bitės bematant atgijusios pradėjo būriais 
lįsti laukan — ir nieko nelaukusios — puolė visą žvejų šeimą ir bičių 
pasižiūrėti atvykusius kaimynus. 

Kito išsigelbėjimo nebematydami, žvejai išbėgiojo laukan. Už- 
ramstė duris ir bites su visa pirkia sudegino. 

Atėjo pavasaris ir žvejas savo arklį išvedė į tarpkalnių krūmokšlius 
pasiganyti. Kur buvęs, kur nebuvęs atskrido bimbalas ir, atsisėdęs 
arkliui ant kaktos, pradėjo kąsti. Žvejas tuojau sumetė, kad tai bus 
dar viena nesudegusi bitė, ir nutarė su ja baigti vietoje. Pastvėręs prie 
rankos turėtą kirvį, jis tvojo savo arkliui į kaktą, stačiai per bimbalą. 
Arklys krito vietoje, o bimbalas nuskrido. 

„„Kad ir keivė krito, ale ir tam bitinui kliuvo!“ nusiramino žvejas. 


* 


Vienas žvejas, nuvykęs į Šilutę, turguje pamatė būrę pardavinėjant 
arbūzus. Pirmą sykį matydamas tokius didelius skritulius, paklausė, 

kas tai yra. Juokdarė atsakė, kad tai yra kumelės kiaušiniai, iš kurių 
galima kumeliukus išsiperėti. Pamokė ir kaip perėti reikia. 

Nusipirkęs vieną žvejas parsivežė ir pasikeisdamas su pačia sėdėjo 
ant arbūzo savaitę, kitą, kol tas supuvo. Matydamas, kad jį apgavo, žve- 
jas išnešęs į pakrūmę arbūzą numetė. Krūme buvęs stirniukas, išgąsdin- 
tas, leidosi bėgti. 

„Antrą sykį perėdamas būsiu kantresnis! Dabar gatavai skylantį 
išmečiau...“ krimtosi Žvejas. 


LV TP TU 


LIETUVOS SAHAROS 
VASARBVIETES 


Kelrodys norintiems keliauti po Lietuvos Užmario dalį 


KLAIPĖDOJE 

Atvažiuojantieji ar geležinkeliais Šiauliai — Telšiai — Kretinga, ar 
Šiauliai — Tauragė — Pagėgiai, arba Mažeikiai — Skuodas arba autobu- 
sais iš Palangos, iš Kauno arba didžiuoju Žemaičių plentu, kurs už metų 
kitų bus galutinai baigtas, visi Lietuvos Saharą tegali pasiekti 
per Klaipėdą, iš kur kas rytas prieš 8 val. iš Dangės upės išplaukia, 
sustojąs Juodkrantėje ir Nidoje, patogus keleivinis garlaivis „Kuršių 
Marios“ ir kas pusvalandis taip pat iš Dangės plaukioja skersai Marių 
į Smiltynę didelis keltas. Palangos autobusai apsistoja prie Viktorijos 
viešbučio, nuo kurio iki kelto ir „Kuršių Marių“ prieplaukos belieka 
eiti apie 5 minutes. Atvykusiems geležinkeliais atlieka veik pusvalandis 
laiko nukeliauti iki prieplaukos. 

Norintiems arba turintiems reikalų Klaipėdoje ilgiau apsistoti, 
patartina ta proga užsukti bent į kaikurias lietuvių švietimo, kultūros ir 
biznio įstaigas bei įmones. Arti geležinkelio stoties, Stoties gatvėj yra 


A. „Ryto“ B. rūmai Klaipėdoje 


Raudonojo Kryžiaus ligoninė su ambulatorija, kur gydytojai specialis- 
tai priimta ir suteikia patarimų įvairiomis ligomis ; toje pat gatvėje yra 
kiti didžiuliai Vytauto Didžiojo Gimnazijos ir Prekybos Instituto rū- 
mai, 0 prie pat stoties toje pat gatvėje yra Valstybinio Pedagoginio 
Instituto ir Klaipėdos krašto Pedagoginio Instituto rūmai. Toliau, 
Simano Dacho gatvės ir Šaulių gatvės kampe, einant iš Stoties gatvės į 
Liepojos gatvę, yra nauji puošnūs A. ,„Ryto“ B. rūmai, kuriuose ran- 
dasi visų lietuviškųjų laikraščių redakcijos, spaustuvė su daugeliu 
moderniškų įrengimų, taip pat Eltos skyrius, Mokytojų Draugijos 
raštinė, ir kt. Liepojos gatvėj yra Pienocentro užkandinė, Spaudos 
Fondo knygynas su optikos skyriu, lietuviška Centralinė vaistinė, Lie- 
tuvių Tautinis Bankas, Turizmo Sąjungos skyrius. Palangos gatvėj 
yra lietuviška Jankausko galanterijos ir foto reikmenų krautuvė ir 
Muzikos Mokykla su „Aukuro“ biblioteka ir skaitykla. Turgaus 
gatvėje yra ,„Drobės“ ir Pukio ir Co manufaktūros krautuvės. „Ryto“ 
namuose, Simano Dacho gatvėj yra Karvelio ir Co knygynas 
ir priešais, kitoj gatvės pusėje Sandoros knygynas, kur galima gauti 
įvairių Klaipėdos miesto ir krašto ir Neringos vaizdų ir tautinių rank- 
darbių. (Čia pat S. Dacho ir Liepojos gatvių kampe yra „Gerovės“ 
koperatyvas; kitas toks koperatyvas yra Turgaus aikštėje. 


AKC. „RYTO“ B-VĖS RŪMAI IR ĮMONĖS 


Svarbiausias viso Klaipėdos lietuvių kultūros gyvenimo centras yra 
Akcinė „Ryto“ Bendrovė, Simano Dacho ir Šaulių gatvių kampe. Čia 
kiekvienas turistas turėtų užsukti. Naujieji bendrovės rūmai ne tik 
puošia miestą, bet ir talpina savyje visas lietuviškos spaudos leidyklas, 
ir didžiulę modernišką spaustuvę su leidinių, monotipų, laikraščių ir 
akcidencijos skyriais, litografija, cinkografija, knygrišykla ir kartonažo 
dirbtuve. 

Čia leidžiami ir spausdinami šie laikraščiai ir žurnalai: „Vakarai“, 
„Lietuvos Keleivis“, ,,„Baltischer Beobachter“, „Jūra“, „Pajūris“, 
„Darbininkų Balsas“, „Santara“, ir daug kitų. Čia skoningai spaus- 
dinamos knygos, atliekami įvairiausi spaudos darbai, daromi spalvoti 
reklamos plakatai, etiketės, programos, vizitinės kortelės, atvirutės, 
meninės reprodukcijos ir Lt, skubiai padaromos klišės, įrišamos ir 
aptaisomos knygos, ir tuojau pagaminami įvairūs kartono dalykai, 
dėžutės bei kitokios įpakavimo reikmenos. Čia „galima atostogų laikui ir 
į namus užsisakyti bet kuriuos laikraščius ir kitokius spaudinius. 

A. „Ryto“ B-vės rūmai nėra vien tik biznio įmonė, bet, kaip sakyta, 
tai yra tvirčiausioji Lietuvos pajūrio kultūrinio gyvenimo pilis, pa- 
laipsniui pastatyta savo pareigai atsidavusių vedėjų ir bendradarbių 
rankų. „Ryto“ tikslus vaizdžiai nusako didingai saulėje švitąs auksinis 
simbolis — spinduliuose tekanti saulė, šviesos ir dienos nešėja. ,„Ryto““ 
rūmuose nuolatos dirba virš 150 žmonių, pasiryžusių skubiai ir sąži-- 
ningai atlikti bet kuriuos aukščiau minėtus darbus. Kas vasarą, atos- 

togų metu, „Ryto“ rūmus ir įmones aplanko skaitlingos ekskursijos. 
Kiekvienas turistas, atostogų keliaujantis ar ekskursantas, ypatingai 
prieš iškeliaudamas į Lietuvos Saharą, turėtų čia užsukti, laikraščiais 
ir reikalingais spaudiniais apsirūpinti. 


* 


Lietuvai Kuršių Užmario arba Kopų priklauso 50,8 kilometrų, 
pradedant Kopgaliu ties Klaipėda ir baigiant dar 4 kilometrais į pie- 
tus nuo Nidos. Tai yra ilgesnioji ir gražiausioji Užmario dalis su sep- 
tyniomis didesnėmis ir mažesnėmis vasarvietėmis, su didingais smė- 
lio kalnais, įspūdingomis dykumomis, žavingais plantažais, elnių re- 
zervatu, puikiais parkais ir gojais, pasakingomis istorinėmis vietomis 
ir puikiausiomis maudyklėmis pajūryje ir pamaryje. 


SMILTYNĖ 

Tiesiai priešais Klaipėdą yra pati gyviausioji vasarvietė — Smil- 
tynė, kur iš Klaipėdos skersai 600 metrų pločio Marių sąsiaurį va- 
saros metu kas 30 minučių plaukioja patogus 1000 žmonių talpos 
keltas, gabendamas klaipėdiškius Smiltynės parkuose ir jūrų mau- 
dyklėse atsigaivinti. Čia pat ties kelto prieplauka yra kavinė ir resto- 
ranas viešbutis, įvairūs kioskai, o kiek atstu ant aukšto kalno seniau- 
sioji Smiltynės užeiga „Smėlio karčiama“. Skersai parką į pajūrį 
veda trys puikūs žvyruoti keliai, o pajūryje mažiausiai per porą kilo- 
metrų išilgai kopų yra pristatyta daugybė privačių piliečių maudymosi 
būdelių, gi pačiame viduryje yra bendrosios miesto maudyklės. Va- 
saros popiečiais,o šven- 
tadieniais per visą die- 
ną čia rasi visą Klaipė- 
dos miestą, pasipylusį 
per kelis kilometrus er- 
dviajame pajūrio plia- 
že. Kas vasarą į Smil- 
tynę atsikrausto vasa- 
roti vienas kitas vien- 
gungis elnias ir nėra 
tos dienos, kad jis ne- 
ateitų iš tankumynės pasimaudyti ir atsigaivinti jūroje ir dar lygiai to- 
kioje vietoje, kur visų tirščiausiai žmonių. 

Smiltynės Marių pakraščiu yra daug gražių vilų. Čia pat yra pašto 


Elniai vasarotojai Smiltynėje 

agentūra ir pašto autobuso stotis, norintiems keliu link Juodkrantės ir 
Nidos važiuoti. Čia taip pat yra Kopų Inspekcija, kurios priežiū- 
roj yra viso Užmario kopos ir augmenija. Kiek toliau Marių krante 
yra įvairios vandens sporto stotys: Lietuvos Buriuotojų Sąjungos, 
Jachtklubo, Santaros, Jūros skautų ir kt. Tai vandens spor- 
tininkų centras. Čia yra jachtų uostas, angaras, Buriavimo ir Plaukimo 
mokyklos ir kt. Apie 4 kilometrus į pietus, tarp kelio į Juodkrantę ir 
jūros, žavingame miškelyje yra aikštė, virtusi mėgiamiausia vieta sto- 
vyklautojams. Reikia priminti, kad visas Užmario plotas į abi puses 
Smiltynės, iš vienos pusės iki Kopgalio, iš kitos pusės iki pat Juod- 
krantės yra apželdintas įvairiausio amžiaus pušynėliais ir dykumų 
pušaitėmis (pinus montana), o slėsnesnėse vietose yra išaugę žavingi 
lapuotų medžių gojeliai, kurie iš aukštesnio kalno žiūrint atrodo lyg 
kokios oazės garbiniuotų juodžalių plotų tyrumoj. Arčiau Klaipėdos 
miškeliai yra paversti kultūringu parku, su išpiltais takeliais ir suolais, 
o toliau į pietus gamtovaizdis įgauna įspūdingos vienatvės vaizdą. 
Retai žmogaus kojos minti takeliai, juo dažniau yra paženklinti stirnų, 
elnių, lapių ir kitokių Užmario gyventojų pėdų įspaudomis. 


Stovykla Užmaryje 

SPAM as ienna 

Kopgalis iš orlaivio 


KOPGALIS 

Į šiaurę nuo Smiltynės už kokio kilometro yra pati galutinė Už- 
mario vasarvietė, Kopgalis. Čia taip pat yra keliolika vilų ir restora- 
nėlis. Į Kopgalį iš Klaipėdos vasaros metu kas 30 minučių nuo Žie- 
mos uosto plaukioja keltas, talpinąs iki 250 žmonių. Pakeliui iš 
Smiltynės į Kopgalį yra senos kapinėlės, kur,be kitų, yra palaidoti 
buvęs Klaipėdos gubernatorius Jonas Žilius ir Uosto kapitonas Stul- 
pinas. Kitapus Kopgalio, miškelyje, yra sena, 18 amžiuje statyta, bet 
nuo 1897 m. apleista tvirtovė, apsupta giliu kanalu, kurį Uosto Val- 
dyba sujungė su Mariomis ir įrengė patogią uosto darbams prieplauką. 
Ant tvirtovės pylimo yra pastatytas didysis jūrų semaforas, rodąs 
laivams atmosferos sąlygas Baltijos jūroje. Kopgalis baigiasi pietiniu 
molu, ginančiu Klaipėdos uosto žiotis nuo pietvakarinių vėjų ir 
jūrų smėlio. Molo gale yra žaliosios šviesos švyturys, o kitoj žiočių 
pusėj, šiaurinio molo gale yra raudonosios šviesos švyturys. Pagal 
šiuos švyturius laivai nakties metu pataiko įplaukti į Klaipėdos uostą. 
Ant šiaurinio molo yra pastatyta automatinė sirena, kuri migloto- 
mis naktimis ir dienomis siunčia toli į jūros erdves garsinius signalus, 
paklydusiems laivams atsisekti. 

ALKSNYNAS 


Tai nuošaliausioji vietelė, pakeliui į Juodkrantę, lygiai 9 kilometrai 
nuo Smiltynės. Alksnynas yra Kopų girininkija, prie pat kelio Kuršių 
pamaryje. Jaukiuose girininkijos namuose keleivis gali gauti užkąsti, 
pieno atsigerti ir, reikale, nakvynę. Čia yra šešios vietos vasarotojams. 
Šiapus Alksnyno yra Meškadaubis, labai gražus slėnis prie kelelio 
į pajūrį. Meškadaubyje gyvena pasienio policijos sargyba. Pėsčiomis 
keliaujantieji nuo Klaipėdos iki Meškadaubio ir atgal, dažniausiai, 
eina pajūriu, nes visas šis 8 kilometrų pajūris yra nepaprastai patogus 
eiti ir dviračiais važiuoti. Nuo Meškadaubio keleliu skersai Kopas 
pasukama į didįjį kelią, einantį išilgai viso Užmario, nuo Klaipėdos- 
Smiltynės iki pat Nidos ir toliau. Dar šiapus Alksnyno didysis kelias 
persiverčia per visų aukščiausiąją šiaurinės Užmario dalies kalvą — 
Meškos galvą — nuo kurios atsiveria stebuklingi vaizdai į jūrą ir 
mares ir į tolimiausius Užmario plotus, visą laiką skęstančius švelnia- 
me mėlsvame rūke. Iš čia dar puikiai matoma Klaipėda ir jau matoma 
juodžalė Juodkrantės aukštuma, o dar toliau į pietus, lyg kokie gelsvi 
debesėliai, tolimieji smėlio pusnynai šiapus ir anapus Nidos ir dar 
toliau... 


Nuo šios kalvos kelias eina pačiu pamariu ligi pat Juodkrantės. Iš 
anksto reikia priminti, kad iš Klaipėdos iki Juodkrantės arba Ni- 
dos galima keliauti keliais būdais. Iš Dangės upės, Klaipėdoje, 
kiekvieną rytą per ištisą vasarą 7.45 išplaukia patogus motorlaivis 
„Kuršių Marios“, atplaukia į Juodkrantę už 1 valandos, o į Nidą už 
3 val.; iš Nidos plaukia į Krantą (Cranz), ir grįždamas tą patį vakarą 
18 val. paima keleivius iš Nidos ir 20 val. iš Juodkrantės. Be to, plau- 
kioja dar keli kiti reguliaraus susisiekimo laivai, o šventadieniais iki 
Juodkrantės visais dienos laikais galima gauti tokį ar kitokį laivą. 

Galima eiti ar dviračiais važiuoti didžiuoju Užmario keliu, o pas- 
kutiniais laikais galima važiuoti pašto autobusu. Galima keliauti visą 
laiką pajūriu, bet per ketvertą kilometrų prieš Juodkrantę pajūrio plia- 
žas virsta minkštu žvyru ir yra sunkus eiti, o dviračiu važiuoti visai 
nebegalimas. Todėl visi ties 8 kilometro rodykle suka keleliu pro Meš- 
kadaubį į didįjį kelią. 

Juodkrantės parkas 


Tai visai pamatuotai vadinamasis Neringos Perlas. Juodkrantė yra 
moderniškiausias Užmario kurortas, pasidriekęs išilgai Marių kranto, 
iš visų pusių apsuptas gerų 5 kilometrų ilgumo ir poros kilometrų pla- 
tumo parku, seniausiuoju visame Užmaryje, išaugusiu giliose daubose 
ir ant aukštų kalnų. Milžiniškų, šimtamečių skujuočių parkas, slėpi- 
ningi pavėsiai, tyla ir ramybė, gamtovaizdžio žavingumas, puikios jūrų 
maudyklės, patogios vilos, vasarnamiai, viešbučiai, paštas, šiltos vo- 
nios ir kitoki moderniško kurorto patogumai čia sutraukia tūkstančius 
vasarotojų, mėgstančių sujungti vienumos malonumą su margu ku- 
rortiniu gyvenimu. 

Juodkrantė yra labai sena žvejų buveinė. Jau 1509 m. Juodkrantės 
žvejai turėjo kai kurių privilegijų. Nuo 1743 m. čia yra įkurta pradžios 
mokykla, o 1794 m. pastatyta bažnyčia. Dar 1820 m. Juodkrantėj tegy- 
veno 157 žmonės, o šiandien čia pastoviai gyvena apie 1000, gi vasaros 
metu čia apsistoja po keletą tūkstančių vasarotojų, nebeskaitant pačių 
klaipėdiškių, kurie savaitgaliais čia suvažiuoja visomis susisiekimo 
priemonėmis. Iš Juodkrantės gamtos grožybių minėtini Ievos kal- 

nas, ant kurio kasmet per Jonines susirenka Mažosios Lietuvos jauni- 
mas savo šventės švęsti; Garnių ir Raganų kalnai su žavingais re- 
giniais; kiek į šiaurę prie pat kelio, pamaryje, Griekų (Nuodėmių) 
dauba su tūkstančiametine senuole Griekine liepa, pavadinta taip 
o esą dėlto, kad prie jos dar 
pradžioj 18 amžiaus juod- 
krantiškiai susirinkdavę 
seniesiems dievams pasi- 
melsti ir už savo nuodė- 
mes atgailauti. Yra pada- 
vimų, kad po šia liepa se- 
novėje vykdavę teismai. 

Pietiniame Juodkran- 
tės gale yra Karvaičių 
bažnytėlė ir mažutis 
kaimelis — Karvaičiai. 
Tai čia buvo perkraus- 
tyti Karvaičių kaimo liku- 
čiai, kai 1797 m. po smė- 
lio kalnu galutinai buvo 
palaidoti senieji Karvai- 
čiai, garsiojo Kopų dai- 
niaus ir mokslininko 
Liudviko Gedimino Rė- 
zos tėviškė. Juodkrantėje 
naujai yra pastatyti susto- 
jimo ir nakvynės na- 
mai turistams. Juos gali- 
ma rasti paėjus apie pusę 
kilometro į šiaurę, pama- 
ryje, priešais Žvejybos 
meisterio butą. Čia jau 
yra kastinė kūdra-uostas, 
likęs iš tų laikų, kada Kuršių mariose ir pamariuose buvo kasamas 
gintaras. Nuo 1860 m. iki maždaug 1900 m. gintaro kasimas 
čia buvo tiek išvystytas, kad dirbę 22 garinės kasamosios mašinos su 
viršum 600 darbininkų. Per visą tą laikotarpį iškasta 2.250.000 kilo- 
gramai gintaro! 


Karvaičiai 

NEGYVOSIOS KOPOS 


Paėjus iš Juodkrantės apie 3 kilometrus aukštu, miškais apaugusiu 
kalnų papėdėmis nutiestu keliu, staiga atsidaro visai kitokio pasaulio 
reginys. Kelias iš pamario, skersai Avikalnio kalvos, pasuka į pusia- 
salio vidurį, ir prieš akis pasiskleidžia dykiausieji visoj Neringoj plo- 
tai, Negyvųjų Kopų kalnagubris, kurs be pertraukos per ištisus 15 ki- 
lometrų grasmingai laiko užgulęs visą rytų šoną. — Jeigu pėsčias, 
patartina pasirinkti kelią lygiai per patį kalnyną. Tos kelionės niekas 
nebeužmirš. Čia tikroji Saharos dykuma miniatiuroj. Neapmatomi 
kalnuoti smiltynų plotai, vėjų ir audrų išrausti giliausi grioviai ir su- 
pustytos kupros, į tikras piramides panašūs kupstai, arba buvusių 
aukštų kopkalnių griaučiai, pasilikę pakelėje, pamesti, lakiosioms smil- 
tims toliau į rytus nukeliavus. Smėlis kietas, eiti našu, įspūdžiai tar- 
tum sparnus priduoda. Jokios gyvybės, tik kairėj marios, o toliau de- 
šinėj jūra mėlynuoja. 

Šioje dykumoje galima rasti dviejų kaimų kapus. Tai po smėlio 
kalnais palaidotieji Senieji ir Naujieji Nagliai. Senieji randa- 
mi, paėjus vos 2,4 km Negyvųjų kopų kupromis. Senieji buvo užnešti 
1673—1728 m., Naujieji 1836—1846 m. Dar nesenai kalnams toliau į 
rytus pasitraukus, čia, pradedant 1890 m., buvo nukloti kapinėlių li- 
kučiai. Senieji Nagliai jau 1447 m. minimi kryžiuočių kronikose. 
Juodkrantės bažnytėlėj yra cininiai žibintai, kurie senovėj buvo var- 
tojami Naglių mokykloje pamaldoms. — Naglių vietose kopkalniai 
ypatingai nejaukūs ir taip staigiai supustyti rytiniame skardyje, kad, 
rodos, grius į mares. Čia, lygiai tarp Avikalnio ir Naglių rago 1922 m. 
liepos 4 d. nugriuvo į mares didžiulis kalno skardis, kurio trenksmas 
buvo net Nidoj girdėti, o sukeltos bangos rytinį marių krantą pa- 
siekė. 

Avikalnis turi dar tik 36 metrus aukščio ir tik 20 amžiaus pradžioj 
apsodintas pušaitėmis. Avikalnio rago šiaurinėj daly yra Juodkrantės 
žvejų stintų žvejojimo stotis su įrengtais, į apkasus panašiais, butais, 
kur žvejai rudens metu apsigyvena per visą stintų žvejybos sezoną, 
laukdami savo eilės tinklą mesti. 

Nuo Avikalnio išėjus į tyrųjų smilčių plotus, netoli po dešinei, 
vakariniame šlaite, galima pastebėti pilką vietą. Čia visai kietas grun- 
tas. Žymu kai kada buvus gyvenamos vietos. Čia tai 1890 m. vėjas at- 
pustė 1728 m. galutinai užpustytų Naglių kaimo kapinaites. Juodže- 
mio sluoksnyj arčiau Juodkrantės randama akmenuotų vietų, kuriose 

seniau buvę randama urnų šukių, akmens kirvių, plaktukų, titnagų 
skeveldrų, net girnos ir kitokių akmeninių įnagių. Tolyn, einant kopų - 
vakariniu šlaitu, galima rasti nupustytų plotų su senovėje buvusių 
miškų liekanomis. Dažnai iš smėlio galima pamatyti tamsius apskritus 
vainikus. Tai buvusių medžių žievė. Vidurys yra išpuvęs ir tankiai 
tuščias. Pasakojama, kad seniau būta atsitikimų, kad tokiose medžių 
tuštumose nugrimzdavę net žmonės. 

Negyvųjų kopų rytiniame, staigiajame šlaite dar pasitaiko gelsvos 
dėmės. Tai senovėj keleivius bauginusioji kiauroji smiltis, kurioj 
tikrais padavimais, dažnai nugrimzdavę žmonės ir gyvuliai. Bet mūsų 
laikais tokių nelaimių nebepasitaiko. 

Ties 30 kilometro stulpu, kurs per žiūroną matomas ant pryšaki- 
nės kopos pajūryje, yra 58 metrų 
Vingkopos kalnas ir ties 31,5 km 
Naglių kalnas (53 metrų) ir 
Naglių įlanka su užpilta Nau- 
jųjų Naglių kaimo vieta. — Arti 
nuo čia yra pastatytas triangulia- 
cijos bokštas, iš kurio viršūnės 
— jei kada kas yra iki pačios viršū- 
nės palipęs — atsidengia mažiau- 
siai šimto kilometrų horizontai. 
— Nebetoli nuo čia nuogieji smil- 
tynai baigiasi ir prasideda kalnai, 
apsodinti mažutėmis pušikėmis. 
Nuo šios vietos į mares įsikiša di- 
džiulis Birštvyno pusiasalis, ku- 
rio pačiame pakraštėlyje prie Kur- 
šių marių tūno Pervelkos kaimelis. 


Senas žvejas 


PERVELKA 


Tai pats mažasis Užmario žvejų kaimelis. 1936 m. kaimelis at- 
šventė savo įsikūrimo 100 metų sukaktį. Šiuo metu Pervelka priskaito 
iki 180 gyventojų su suaugusiais ir mažiukais. Tai, tur būt, pats tipin- 
giausias mūsų Užmario aborigenų gyventojų kaimelis. Čia per du 
trečdaliu metų veik joks svetimas žmogus neužkliūva, ir žmonės yra 

išlikę ir išlaikę pačių seniausių papročių tyrumą. Jie tipingi senovės 
lietuviai kuršiai. Nors gyvena labai vargingai ir yra visų turtingesniųjų 
kaimų žvejų nuskriaudžiami, bet yra ramūs, taikingi, svetingi ir gera- 
širdžiai. Visas jų pragyvenimo šaltinis tai Kuršių marės. Į Baltiją žve- 
joti jie veik neišgali eiti, nes 
neturi nei tinkamų valčių, nei 
gerų tinklų. Pervelkos vardas 
kaimui, kaip vietiniai patys 
pasakoja, kilęs iš to, kad gy- 
ventojai, persikėlę čia iš už- 
pustyto Naglių kaimo, netu- 
rėję nė vieno arklio valtims 
iš marių į jūras pervežti, tai 
turėję skersai Užmario apie 
3 kilometrus (ties Pervelka 
Užmaris turi visų plačiausiąjį 
skersmastį) vilkti jas savo pe- 
čiais. Dabar kaimelis yra žymiai atkutęs. Visi turi po karvę, arklį, o 
kitas ir po porą. Yra pradžios mokyklėlė ir viešbutėlis su vienintele 
krautuvėle. Artimiausias miestelis — Nida nuo čia yra dar 15 kilo- 
metrų atstu; tiek pat Juodkrantė. Laivas čia sustoja tik turgaus dieno- 
mis, trečiadieniais ir šešta- 
dieniais, žvejams ir jų pre- 
kėms į Klaipėdą nuvežti. 
Tačiau mėgstantiems ramy- 
bę ir norintiems užmiršti 
pasaulį, čia ypatingai patarti- 
na apsigyventi. Vasarotojus 
mielai priima kiekvienas Žve- 
jas, labai nebrangiai. Gam- 
tos atžvilgiu Pervelka yra 
Dovanas laimėję visų turtingiausioji vieta. Iš 
čia netoli didingosios Negy- 
vosios Kopos, čia pat už kalno prasideda elnių rezervatas, žavingi 
marių plotai, tiesus kelias per lapuočių miškus ir elnių raistus į pajū- 
rius. Toliausia nuo pasaulio ir arčiausia dangaus vieta. 


Žvejų regata 

PREILA 


Tai už kokių 6 kilometrų nuo Pervelkos, panašus tik kiek jaunes- 
nis (įsikūręs 1843 m. taip pat iš Naglių pabėgėlių), kiek didesnis ir 
šiek tiek turtingesnis kaimelis. Preila giriasi arti 250 gyventojais, gra- 
žesniu viešbučiuku, pašto įstaiga, pora krautuvėlių, mokykla ir gra- 
žesniais gyvenamaisiais namais. 

Iš Pervelkos į Preilą keliauti patartina pamario keliu. Ir arčiau ir“ 
įdomiau. Ketvirtame kilometre nuo Pervelkos riogso ypatingai niu- 
rus didelis kalnas. Tai ir yra kapas garsiųjų, savo laiku žydinčiuose 
soduose skendusių Karvaičių kaimo. Dar kryžiuočiams lietuvius 
tebeteriojant, Karvaičiai jau buvo žymi sustojimo ir poilsio vieta, kuria 
nesykį yra naudojęsis ir žemaičių raiteliai, žygiuodami Sambams į pa-- 
galbą. Tai šį kaimą apdainavo Liudvikas Rėza (1776. I. 9.—1840. 
VIII. 30). Už Preilos, keliaujant taip pat pamariu Nidos link, išsikiša 
į mares Bulvikių ragas, užstotas aukščiausiais kalnais; vienas jų 
siekia lygiai 66 metrus nuo jūros paviršiaus. Kitapus kalnų, į vakarus, 
tarp Pervelkos ir Preilos ir iš dalies tarp Preilos ir Nidos yra didysis 
elnių raistas, vadinamas rezervatu. Čia gyvena vasarą ir žiemą 
didesnioji elnių dalis, ir tik mažesnės jų grupės daro ekskursijas į to-- 
limesnes Užmario vietas, pasiekdamos net Klaipėdos Smiltynę. Čia 
jiems yra ikvaliai lapuočių medžių maistui, yra didžiulės kudros atsi-- 
gerti ir neprieinami raistai veistis ir žiemoti. 


NIDA 


Graikijos, Italijos, Afrikos. 
kampelis, Saharos oazė — to-- 
kiais ir dar gražesniais vardais 
Nidą krikštija kasmet čia susi-- 
renką žymūs užsienių vasaroto- 
jai: dailininkai, rašytojai, poe- 
tai. Tikrai čia saulė ir smiltys, 
jūra ir girios neapsakomai dar-- 
niai bendradarbiauja maloniau- 
siai poilsio vietai sudaryti. 

Nida, kaip ir visi Neringos 
kaimai, guli prie marių kranto. 
Tai yra ramus, labai jaukus,. 

tūkstanties nuolatinių gyventojų miestelis, su savo uostu, baž- 
nyčia, telegrafu, gydytoju, vaistine, paštininkų sanatorija, keliais 
patogiais viešbučiais ir daugeliu svečius priimančių pensijonų, pri- 
vačių vilų ir žvejų namų. Vasaros metu čia ypatingai daug susi- 
renka ramybės, grožio ir poilsio ieškančiųjų. Kaip idiliškiausioji 
visame Baltijos pajūryje vasarvietė Nida yra ypatingai mėgiama sve- 
timšalių, kurie apie šį kraštelį yra parašę daug beletristinės ir grožinės 
literatūros. 


Sklandytojai 


Nida turi du „priemiesčius“ — Skruzdinę ir Purvinę. Be to, 
"Nida turi vienintelį Neringos senienų muziejų. Miestelio namai čia 
ypatingai ryškiai tebėra išlaikę senovės lietuvių pajūriečių stilių, 
tai stogų galuose stilizuotus žirgelius, puošniais ornamentais išdabin- 
tas pastogės, gonkas ir langų rėmus, taip jau ryškiai dažytas duris ir 
Jangines, visur dominuojant baltai ir mėlynai spalvoms. Žvejai čia 
savo valčių stiebus puošia savotiškais, iš medžio išdrožinėtais vim- 

pilais, kuriuos kaip retenybes labai mėgsta ir perka turistai. Čia yra 
pasistatę nuosavias vilas rašytojas Thomas Mann ir dar pora vokiečių 
menininkų. Jų vilos pastatytos griežtai išlaikant senoviškąjį lietuvių 
vakariečių stilių ir, reikia pasakyti, kad patys lietuviai turėtų iš tų 
svetimšalių vilų pasimokyti, kaip lietuviškus namus statytis. 

Nida tokiu vardu jau minima 1437 metų raštuose. Ordino metraš- 
čiuose anksčiau ji minima Noyken ir Noyden. Spėjama, kad tai 
buvo senoji Nida, kur ir šiandien už poros kilometrų į pietus nuo da- 
bartinės Nidos tebėra senovės kapinėlių pėdsakai, šiandien markapiais 
vadinami, kur vis dar galima rasti primityviškų urnų šukelių ir kaulų 
bei degėsių liekanų. 

Prie Nidos yra du aukštesni kalnai, tai A n gi ų kalnas, 58 metrų, 
ir Urbo kalnas, 51 m., ant kurio stovi Nidos švyturys, kur įlipus 
galima kaip ant delno užmatyti visą Neringą, Klaipėdą ir dar toliau. 
Nidos mūrinė bažnyčia yra statyta 1888 m. Prie bažnyčios yra origi- 
naliniai įdomūs kapeliai, kuriuose dar apsčiai randama pastatytų pri- 
menančių prieškrikščioniškuosius laikus antkapių. Žodžiu, reteny- 
bių ir originalų ieškotojas čia jų ras kiekvieno žvejo pirkioje. Taip pat 
primintina, kad Nidos žvejai bene visų gardžiausiai išrūko ungurius, 
kurių čia galima gauti ir atsivalgyti ir namo parsivežti. 

Už poros kilometrų į pietus nuo Nidos yra garsioji visoj Pabaltėj 
Nidos Sklandymo Mokykla, į kurią iš miestelio yra nuvestas pui- 
kus kelias. Čia pat ir gražiausios Saharos kopos Baltieji Kalnai 
arba Parnidos kalnai, 63 metrų, su aštriomis, lūžtančiomis viršū- 
nėmis, o pamario šlaite istoriškoji Tylos Pakalnė. Nuo Parnidos 
kalnų matosi kiek akis užmato nauja smilčių kalnų ir tyrų Sahara, 
taip pat didelis pusiasalis, su toli atsiskyrusiu smilčių kalniuku. Tačiau | 
toliau eiti be ypatingos vizos nebegalima. Ties 50,5 km kelią užkerta 
Vokietijos siena. i 

